cyanic-selkie/wikianc huggingface dataset:
వరకవుల నరహరిరాజు
జననం
నరహరిరాజు తెలంగాణ రాష్ట్రం, మహబూబ్‌నగర్ జిల్లాలోని మహబూబ్ నగర్ పట్టణంలో జన్మించాడు. తండ్రి వీరభద్ర రాజు, తల్లి సుగుణమ్మ.
రచనాప్రస్థానం
గ్రామీణ భాషలోనే తన రచనలు చేశాడు. సుమారు 200 పద్యాలతో 'జర్ర ఇనుకోండ్రీ మా నాయ్న' అనే పద్య కావ్యాన్ని రాయగా, మంచి గుర్తింపు వచ్చింది. 'కసిరెడ్డి కలలో సరస్వతి' పేరుతో కావ్యభాషలో ఓ పుస్తకం రాశాడు.
నాటకరంగం
1974 నుంచి నాటకరంగంలో ఉంటూ ఇప్పటివరకు దాదాపు పదిహేను వందల నాటక ప్రదర్శనలు ఇచ్చాడు. తొలినాళ్ళలో దివాకర్ల వెంకటావధాని, కందుకూరి నారాయణల దగ్గర నాటకరంగంలో శిక్షణ పొందాడు. హైదరాబాదు, గుంటూరు, విజయవాడ, విశాఖపట్నం తదితర ప్రాంతాలలో శిక్షణ కార్యక్రమాలు ఏర్పాటుచేసి, అనేకమందికి నాటకరంగంలో శిక్షణ అందించాడు. మిత్ర కళామండలి, మహబూబ్‌నగర్‌ ఆర్ట్స్‌ థియేటర్‌, శారదానికేతన్‌, వేంకటేశ్వర కళానికేతన్‌ వంటి కళా సంస్థలను ఏర్పాటుచేశాడు.
పురస్కారాలు
నరహరిరాజు నాటకరంగంలో అనేక బహుమతులు, పురస్కారాలు అందుకున్నాడు. వాటిలో కొన్ని:
మూలాలు
వర్గం:మహబూబ్ నగర్ జిల్లా కథా రచయితలు వర్గం:మహబూబ్ నగర్ జిల్లా అనువాద రచయితలు వర్గం:మహబూబ్ నగర్ జిల్లా కళాకారులు వర్గం:మహబూబ్ నగర్ జిల్లా కవులు వర్గం:మహబూబ్ నగర్ జిల్లా నాటక రచయితలు వర్గం:మహబూబ్ నగర్ జిల్లా రంగస్థల నటులు వర్గం:మహబూబ్ నగర్ జిల్లా రచయితలు వర్గం:మహబూబ్ నగర్ జిల్లా వ్యక్తులు వర్గం:తెలుగు విశ్వవిద్యాలయం కీర్తి పురస్కారాల విజేతలు-2013 వర్గం:తెలుగు నాటక రచయితలు వర్గం:తెలుగు రంగస్థల దర్శకులు వర్గం:తెలుగు రంగస్థల సాంకేతిక నిపుణులు వర్గం:తెలంగాణ రంగస్థల నటులు
కోఠి
కోఠి, తెలంగాణ రాష్ట్ర రాజధాని హైదరాబాదు లోని ఒక ప్రాంతం. హైదరాబాదులో పేరొందిన వాణిజ్య ప్రాంతాలలో ఇదీ ఒకటి. దీనికి సమీపంలో కింగ్ కోఠి, రామ్ కోఠి అని రెండు ప్రాంతాలు ఉన్నాయి.
చరిత్ర
కోఠి రెసిడెన్సీ పేరుమీదుగా ఈ ప్రాంతానికి కోఠి అనే పేరు వచ్చింది. కోఠి అంటే భవనం అని అర్థం. ఈ ప్రాంతంలో, బ్రిటిష్ నివాసి జేమ్స్ అకిలెస్ కిర్క్‌పాట్రిక్‌కు చెందిన విక్టోరియన్, కొరింథియన్ శైలిలో నిర్మించిన విలాసవంతమైన భవనం ఉంది. ఈ భవనాన్ని 1949లో ఉస్మానియా విశ్వవిద్యాలయం మహిళా కళాశాల ప్రాంగణంగా మార్చారు.
నేపథ్యం
వాస్తవానికి ఈ భవనం కమల్ ఖాన్, ఆ తరువాత నిజాం రాజు మీర్ ఉస్మాన్ అలీ ఖాన్ కు చెందినది. 1911లో నిజాం సింహాసనం అధిరోహించిన తరువాత, తన తండ్రి నివసించిన చౌమహల్లా పాలస్ లో కాకుండా, ఈ భవనంలో నివసించాడు. అప్పుడు ప్యాలెస్ ప్రాప్యత గోడలపై "కెకె" అని చెక్కబడింది. అది రాజ నివాసికి నచ్చకపోవడంతో, భవనానికి "కింగ్ కోఠి" లేదా "కింగ్స్ మాన్షన్" అని పేరు పెట్టడంకోసం ఒక ఫర్మానా జారీచేశాడు.
వాణిజ్య ప్రాంతం
పుస్తక, బట్టల, ఎలక్ట్రానిక్స్ మొదలైన వ్యాపారాలకు కోఠి ప్రాంతం పేరొందింది. ఇక్కడ అనేక రకాల పుస్తక దుకాణాలు ఉన్నాయి. కోఠిలోని బ్యాంక్ స్ట్రీట్, హైదరాబాదు నగరానికి ఆర్థిక కేంద్రంగా ఉంది. ఇక్కడ సెంట్రల్ బ్యాంక్ ఆఫ్ ఇండియా, భారతీయ స్టేట్ బ్యాంకు, ఆంధ్రా బ్యాంకు వంటి జాతీయ, ప్రైవేట్ బ్యాంకులు ఉన్నాయి. 2007, ఆగస్టు 25న బాంబు దాడులకు గురైన గోకుల్ చాట్ దుకాణం కోఠిలోనే ఉంది. ఈ కోఠికి సమీపంలోనే అబిడ్స్ అనే మరో వాణిజ్య ప్రాంతం కూడా ఉంది.
భారతదేశంలోని పురాతన వైద్య కళాశాలలలో ఒకటైన ఉస్మానియా వైద్య కళాశాల ఇక్కడ ఉంది. డైరెక్టరేట్ ఆఫ్ మెడికల్ ఎడ్యుకేషన్, డైరెక్టరేట్ ఆఫ్ హెల్త్, ఇండియన్ మెడికల్ అసోసియేషన్ సంస్థల తెలంగాణ శాఖలు కూడా ఈ ప్రాంతంలోనే ఉన్నాయి.
రవాణా
ఇక్కడికి సమీపంలోనే మహాత్మా గాంధీ బస్ స్టేషన్ ఉంది. భారతదేశంలోనే అతి పెద్దదైన ఈ బస్ స్టేషన్ నుండి రాష్ట్ర, దేశంలోని అన్ని ప్రాంతాలకు బస్సు సౌకర్యం ఉంది. ఆంధ్ర బ్యాంకుకు ఎదురుగా ఉన్న మహిళా కళాశాల వద్ద సిటీ బస్సు టెర్మినస్ ఉంది.
మొదలైన ప్రాంతాలకు బస్సులు వెళ్తాయి.
ఇక్కడికి సమీపంలోని నాంపల్లిలో హైదరాబాద్ రైల్వే స్టేషను, కాచిగూడ లో కాచిగూడ రైల్వేస్టేషను ఉన్నాయి. ఇక్కడ ఉస్మానియా వైద్య కళాశాల మెట్రో స్టేషను ఉంది.
ఇతర లంకెలు
వర్గం:హైదరాబాదులోని ప్రాంతాలు
పంజాబ్ కింగ్స్
పంజాబ్ కింగ్స్, ఇండియన్ ప్రీమియర్ లీగ్ క్రికెట్ పోటీలలో మొహాలీ నగరానికి ప్రాతినిధ్యం వహిస్తున్న జట్టు. 2008 లో ప్రారంభించబడిన ఈ జట్టుకు పేరు కింగ్స్ XI పంజాబ్ గా ఉండేది. 2021 లో దీనికి ప్రస్తుతమున్న పేరు పెట్టారు. మోహిత్ బర్మన్, నెస్ వాడియా, ప్రీతి జింతా, కరణ్ పాల్ ఈ ఫ్రాంచైసీ యజమానులు. మొహాలీ లోని పంజాబ్ క్రికెట్ అసోసియేషన్ స్టేడియం దీనికి స్వంత మైదానం. 2010 నుంచి ఈ జట్టు తమ స్వంత మైదానంలో ఆడాల్సిన ఆటలను ధర్మశాలలోని HPCA స్టేడియం లేదా, ఇండోర్ లోని హోల్కర్ స్టేడియంలో కూడా ఆడుతూ వస్తోంది.
ఈ జట్టుకు క్యాచ్ మెంట్ ఏరియా కాశ్మీర్, జమ్ము, హిమాచల్ ప్రదేశ్, పంజాబ్, హర్యానా. ఈ పేర్లలోని తొలి అక్షరాలు జట్టు చిహ్నం మీద ముద్రించి ఉండటం గమనించవచ్చు. 2014 లో రన్నరప్ గా నిలవడం తప్ప మిగతా 12 సీజన్లలో ఈ జట్టుకు ప్లే ఆఫ్స్ కు చేరుకోలేదు.
ఈ జట్టుకు రవిచంద్ర అశ్విన్ ప్రాతినిధ్యం వహిస్తుండగా బ్రాడ్ హాగ్ కోచ్‌గా వ్యవహరిస్తున్నాడు.
2021 ఫిబ్రవరి 17 న కింగ్స్ XI పంజాబ్ జట్టు పేరును పంజాబ్ కింగ్స్ గా మార్చారు.
చరిత్ర
సెప్టెంబరు 2007 లో భారత క్రికెట్ బోర్డు నియంత్రణ మండలి ఇండియన్ ప్రీమియర్ లీగ్ ఏర్పాటును ప్రకటించింది. 2008 నుంచి మొత్తం ఎనిమిది జట్ల మధ్య 20-20 ఆటల పోటీలు జరుగుతాయని ప్రకటించింది. ఈ ఎనిమిది జట్లు భారతదేశంలోని ఎనిమిది ప్రధాన నగరాల నుంది ప్రాతినిథ్యం వహిస్తాయని పేర్కొంది. ఇందులో పంజాబ్ లో నగరం కూడా ఒకటి.
బయటి లింకులు
వర్గం:ఇండియన్ ప్రీమియర్ లీగ్ వర్గం:ఇండియన్ ప్రీమియర్ లీగ్ జట్లు
భూ స్థిర బదిలీ కక్ష్య
భూ స్థిర బదిలీ కక్ష్య లేదా భూ సమవర్తన బదిలీ కక్ష్య (GTO) ఒక హోమన్ బదిలీ కక్ష్య. భూ స్థిర కక్ష్యలోకి పంపాల్సిన ఉపగ్రహాలను సాధారణంగా రెండు దశల్లో పంపిస్తారు. మొదటి దశలో ఉపగ్రహవాహక నౌక (రాకెట్) ఉపగ్రహాన్ని బదిలీ కక్ష్యలోకి చేరుస్తుంది. రెండవదశలో ఉపగ్రహంలోని థ్రస్టర్లను మండించి దాన్ని బదిలీ కక్ష్య నుండి భూస్థిర లేదా భూ సమవర్తన కక్ష్యలోకి చేరుస్తారు.
బదిలీ కక్ష్య అధిక దీర్ఘవృత్తాకార భూకక్ష్య. దీని అపోజీ 42,164 కి.మీ. (భూ ఉపరితలం నుండి 35,786 కి.మీ.) ఉంటుంది. ఇది భూ స్థిర కక్ష్య వ్యాసార్థానికి సమానం. బదిలీ కక్ష్య యొక్క కాలం 10.5 గంటలు. అపోజీ భూమధ్యరేఖపై గానీ, దానికి దగ్గరగా గానీ ఉండేలా అపోజీ ఆర్గ్యుమెంటు ఉంటుంది. పెరిజీ, వాతావరణంపైన ఎక్కడైనా ఉండవచ్చు. సాధారణంగా భూతలం నుండి కొద్ది వందల కి.మీ. ఎత్తు ఉంటుంది. అందుచేత లాంచరు డెల్టా-వి అవసరం తక్కువగా ఉంటుంది. అలాగే బూస్టరు కక్ష్యలో ఉండిపోయే కాలం తక్కువగా ఉండి, అంతరిక్ష శిథిలాలు తక్కువగా ఉండేలా చూస్తుంది.
బదిలీ కక్ష్య నుండి భూ స్థిర కక్ష్యలోకి వెళ్ళేందుకు ఎలక్ట్రికల్ ప్రొపల్షన్ లాంటి లో-థ్రస్టు  ఇంజన్లను వాడదలచినపుడు సూపర్‌సింక్రొనస్ (భూస్థిర కక్ష్య కంటే ఎక్కువ అపోజీ) కక్ష్యను బదిలీ కక్ష్యగా ఎంచుకుంటారు. థ్రస్టు తక్కువ కావడాన, ఈ పద్ధతిలో గమ్యాన్ని చేరేందుకు బాగా ఎక్కువ సమయం పడుతుంది. వాహకనౌక, ఉపగ్రహాన్ని సూపర్‌సింక్రొనస్ కక్ష్యలోకి ప్రక్షేపిస్తుంది. దీని అపోజీ 42,164 కి.మీ.కి పైన ఉంటుంది. భూ స్థిర బదిలీ కక్ష్యల్లో ఉపగ్రహపు లో-థ్రస్టు  ఇంజన్లను ఇనర్షియల్ దిశలో నిరంతరం మండిస్తారు.
హోమన్ బదిలీ కక్ష్యను వాడేట్లైతే, భూ స్థిర కక్ష్యను చేరేందుకు కొద్ది రోజుల సమయం సరిపోతుంది. లో-థ్రస్టు ఇంజన్లను వాడినట్లైతే, కొన్నినెలల సమయం అవసరం.
సాంకేతిక వివరణ
అరోహణ లేదా అవరోహణ నోడ్‌ వద్ద కక్ష్య వాలును మార్చేందుకు అవసరమైన \DeltaV ని కింది విధంగా లెక్కించవచ్చు: 24,582 కి.మీ. సెమీ మేజర్ అక్షం ఉన్న బదిలీ కక్ష్యకు పెరిజీ వేగం 9.88 కి.మీ./సె, అపోజీ వేగం 1.64 కి.మీ/సె ఉంటుంది. అపోజీ వద్ద వాలు మార్పును చేపడితే చాలా తక్కువ ఖర్చు అవుతుందని సుస్పష్టం. వాస్తవంలో, వాలు మార్పుతో పాటు కక్ష్య వర్తులీకరణం (అపోజీ కిక్) కూడా చేపడతారు. దీనివలన తక్కువ \DeltaV సరిపోతుంది. వాలు మార్పు \DeltaV, వర్తులీకరణ \DeltaV ల వెక్టర్ మొత్తమే సంయుక్త \DeltaV. త్రిభుజంలోని ఏ రెండు భుజాల పొడవుల మొత్తమైనా మూడో దానికంటే ఎక్కువగా ఉంటుంది కాబట్టి, సంయుక్త విన్యాసంలో ఖర్చయ్యే \DeltaV విడివిడిగా జరిగే విన్యాసాల్లో అవసరమైన దానికంటే తక్కువగా ఉంటుంది. సంయుక్త \DeltaV ని కిందివిధంగా లెక్కించవచ్చు: ఇక్కడ V_{t,a} బదిలీకక్ష్య అపోజీ వద్ద వేగ పరిమాణం,  భూ స్థిర కక్ష్యలో వేగం.
ఇతర అంశాలు
వాలును సున్నాకు తగ్గించేందుకు అతి తక్కువ ఇంధనం అవసరమయ్యే అపోజీ వద్ద కూడా, ఇంధనం బాగానే అవసరమౌతుంది. ఈ కారణంగా భూమధ్య రేఖకు దగ్గరగా ఉన్న ప్రయోగ వేదికలకు ఉన్నత అక్షాంశాల వద్ద ఉండే వేదికలకన్నా చాలా ప్రయోజనం ఉంది. కజఖ్‌స్థాన్ లోని బైకొనూర్ కాస్మోడ్రోమ్‌ 46 డిగ్రీల ఉత్తర అక్షాంశం వద్ద ఉంది. అమెరికాలోని కెనడీ స్పేస్ సెంటరు 28.5 డిగ్రీల ఉత్తర అక్షాంశం వద్ద ఉంది. ఏరియేన్ రాకెట్  ప్రయోగ కేంద్రమైన కౌరు, 5 డిగ్రీల ఉత్తర అక్షాంశం వద్ద ఉంది. పసిఫిక్ మహా సముద్రంలోని తేలియాడే ప్రయోగ వేదికలు సరిగ్గా భూమధ్య రేఖపై ఉంటాయి.
కొన్ని వాహకనౌకలు తమ పేలోడును నేరుగా భూ స్థిర కక్ష్యలోకి తీసుకువెళ్ళగలిగినప్పటికీ, చాలా నౌకలు బదిలీ కక్ష్య వరకే వెళ్ళి ఉపగ్రహాన్ని ప్రక్షేపిస్తాయి. ఉపగ్రహాన్ని భూస్థిర కక్ష్యలోకి తీసుకువెళ్ళే బాధ్యత ఆ ఉపగ్రహపు ఆపరేటరుది. అపోజీ దాకా చేసే 5 గంటల ప్రయాణం, దానిలో ఉండే బ్యాటరీ జీవిత కాలం కంటే ఎక్కువగా ఉండవచ్చు. బదిలీ విన్యాసాలు ఒక అపోజీ వద్ద గానీ, అంతకంటే ఎక్కువ అపోజీల వద్దగానీ జరుగుతాయి. ఉపగ్రహం, వాహకనౌక నుండి విడివడ్డాక దానిలో ఉన్న సౌర శక్తి దానికి అవసరమైన శక్తిని ఇస్తుంది. ఈ రోజుల్లో వాహక నౌకలు ఒక్క ప్రయోగంలో చాలా ఉపగ్రహాలను తీసుకుపోతున్నాయి. ఇది ఖర్చులను తగ్గిస్తోంది.
ఈ కారణంగా వాహక నౌక సామర్థ్యాన్ని బదిలీ కక్ష్యకు ఎంత బరువు తీసుకెళ్ళగలదనే విధంగా లెక్కిస్తారు. నేరుగా భూ స్థిర కక్ష్యకు తీసుకెళ్ళగల బరువు కంటే ఇది ఎక్కువగా ఉంటుంది. ఉదాహరణకు, డెల్టా హెవీ రాకెట్టు సామర్థ్యాన్ని ఇలా చెబుతారు:
బదిలీ కక్ష్య నుండి భూ స్థిర కక్ష్యకు చేరవేసే విన్యాసాన్ని ఒకే మోటరు ఇంపల్సుతో చెయ్యాలంటే, అపోజీ భూమధ్య రేఖను దాటే బిందువు వద్ద ఉండాలి. దాని ఎత్తు సమవర్తన కక్ష్య ఎత్తు అంత ఉండాలి కూడా. అంటే దానర్థం, పెరిజీ ఆర్గ్యుమెంటు 0 డిగ్రీలు గాని, 180 డిగ్రీలుగానీ ఉండాలి. భూమి గోళాకారపు ఉబ్బు (ఒబ్లేట్) కారణంగా పెరిజీ ఆర్గ్యుమెంటు క్రమంగా అస్థిరతకు లోనౌతుంది కాబట్టి, దాన్ని ప్రయోగ సమయంలోనే పరిగణనలోకి తీసుకుని, సరైన సమయానికి ఉపగ్రహం సరైన స్థానంలో ఉండేలాగా వాహకనౌకను పంపిస్తారు. (ఉదాహరణకు, ఏరియేన్ 5 ప్రయోగాల విషయంలో, అది ఆరవ అపోజీ ). బదిలీ కక్ష్య యొక్క వాలు సున్నా అయితే (సముద్రం మీద నుండి ప్రయోగించిన సందర్భాల్లో లాగా), ఇది వర్తించదు.
మూలాలు
వర్గం:భూ కక్ష్యలు
బార్వారా శాసనసభ నియోజకవర్గం
బార్వారా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం కట్నీ జిల్లా, షాడోల్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఇంతలో ఎన్నెన్ని వింతలో
ఇంతలో ఎన్నెన్ని వింతలో 2018లో విడుదలైన తెలుగు సినిమా. హరిహర చలన చిత్ర బ్యానర్ పై ఎస్‌. శ్రీకాంత్‌ రెడ్డి, ఇప్పిలి రామ్మోహన్‌ రావు నిర్మించిన ఈ చిత్రానికి వరప్రసాద్ వరికూటి దర్శకత్వం వహించాడు. ఈ సినిమాలో నందు, పూజ రామచంద్రన్‌, సౌమ్య వేణుగోపాల్‌ ప్రధాన పాత్రల్లో నటించారు.
మూలాలు
వర్గం:2018 తెలుగు సినిమాలు
30వ హైదరాబాద్ జాతీయ పుస్తక ప్రదర్శన
నిర్వహణ
30వ జాతీయ పుస్తక ప్రదర్శన 15 డిసెంబర్ 2016 నుంచి 26 డిసెంబర్‌ 2016 వరకు మధ్యాహ్నం 2.30 నుంచి రాత్రి 8.00 గంటల వరకు, శని, ఆదివారాలు, సెలవు రోజుల్లో  మధ్యాహ్నం 12.30 నుంచి  రాత్రి 9 గంటల వరకు నిర్వహించారు. 290 బుక్‌ స్టాల్స్‌ తో ఏర్పాటు చేసిన ఈ పుస్తక ప్రదర్శనను తెలంగాణ రాష్ట్ర ఆర్థిక మంత్రి ఈటెల రాజేందర్ ప్రారంభించగా, ఎమ్మెల్సీ నారదాసు లక్ష్మణ్‌రావు, తెలంగాణ సాంస్కృతిక, పర్యాటకశాఖ ముఖ్యకార్యదర్శి  బుర్రా వెంకటేశం, హైదరాబాద్‌ బుక్‌ ఫెయిర్‌ అధ్యక్ష, కార్యదర్శులు జూలూరు గౌరీశంకర్, కోయ చంద్రమోహన్‌, రాష్ట్ర భాషా సాంస్కృతిక శాఖ సంచాలకుడు మామిడి హరికృష్ణ  పాల్గొన్నారు. ఈ పుస్తక ప్రదర్శన ప్రాగణానికి సురవరం ప్రతాపరెడ్డి పేరిట నామకరణం చేసి, తెలంగాణ కలం యోధుడు మఖ్దూం మొయినుద్దీన్‌ వేదికతోపాటు, మహా శ్వేతాదేవి ప్రాంగణంలో గూడ అంజన్న వేదికను ఏర్పాటు చేసి సాహిత్య కార్యక్రమాలు నిర్వహించారు.
మూలాలు
వర్గం:పుస్తకాలు వర్గం:హైదరాబాదు వర్గం:హైదరాబాద్ బుక్ ఫెయిర్
కైసర్‌గంజ్ లోక్‌సభ నియోజకవర్గం
కైసర్‌గంజ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
భారతదేశపు చట్టాలు 0161 - 0180
ఆధారాలు
వర్గం:భారతదేశపు చట్టాలు
హర్ (2013 సినిమా)
కథా నేపథ్యం
ఆధునిక ప్రపంచానికి, మానప సంబంధానికి మధ్యలో ఉన్న వ్యత్యాసం, ఏర్పడుతున్న అగాధం ఈ చిత్రంలో ఆవిష్కరించబడింది.
ఇతర లంకెలు
వర్గం:ఆంగ్ల భాషా చలనచిత్రాలు వర్గం:అమెరికన్ చలనచిత్రాలు వర్గం:2013 సినిమాలు
కోరం కనకయ్య
కోరం కనకయ్య తెలంగాణ రాష్ట్రానికి చెందిన రాజకీయ నాయకుడు. ఆయన 2014లో ఇల్లందు శాసనసభ నియోజకవర్గం నుండి ఎమ్మెల్యేగా ప్రాతినిధ్యం వహించాడు.
జననం
ఈయన 1962, మార్చి 11న భద్రాద్రి కొత్తగూడెం జిల్లా, టేకులపల్లి మండలం, కోయగూడెం గ్రామంలో జన్మించాడు.
రాజకీయ ప్రస్థానం
కోరం కనకయ్య 1986లో భారత జాతీయ కాంగ్రెస్ పార్టీ ద్వారా రాజకీయాల్లోకి అడుగుపెట్టాడు. 1995లో టేకులపల్లి మండలం నుండి జెడ్పిటీసిగా గెలిచాడు. 2009లో తొలిసారిగా కాంగ్రెస్ పార్టీ నుండి పోటీచేసి ఓటమి పాలయ్యాడు. తెలంగాణ రాష్ట్రము ఏర్పడాక 2014లో తిరిగి కాంగ్రెస్ పార్టీ నుండి టికెట్ దక్కించుకొని, గెలుపొంది తొలిసారిగా అసెంబ్లీలోకి అడుగు పెట్టాడు. 2018 ముందస్తు ఎన్నికల్లో తెలంగాణ రాష్ట్ర సమితి పార్టీ నుండి పోటీ చేసి కాంగ్రెస్ పార్టీ అభ్యర్థి బానోతు హరిప్రియ నాయక్ చేతిలో ఓటమి పాలయ్యాడు. 2019లో జరిగిన జిల్లా పరిషత్ ఎన్నికల్లో టేకులపల్లి మండలంలో జడ్పీటీసీ అభ్యర్థిగా పోటీచేసి గెలుపొందాడు. అనంతరం భద్రాద్రి కొత్తగూడెం జెడ్పీ చైర్మన్‌గా కోరం కనకయ్య ఏకగ్రీవంగా ఎన్నికయ్యాడు.
కోరం కనకయ్య బీఆర్ఎస్ పార్టీని వీడి 2023 జులై 2న ఖమ్మం లో నిర్వహించిన తెలంగాణ కాంగ్రెస్ జనగర్జన సభలో కాంగ్రెస్ అగ్రనేత రాహుల్ గాంధీ సమక్షంలో మాజీ ఎంపీ పొంగులేటి శ్రీనివాస్ రెడ్డి తో కలిసి కాంగ్రెస్ పార్టీలో చేరాడు.
మూలాలు
వర్గం:భద్రాద్రి కొత్తగూడెం జిల్లా నుండి ఎన్నికైన శాసన సభ్యులు వర్గం:భద్రాద్రి కొత్తగూడెం జిల్లా రాజకీయ నాయకులు వర్గం:భారత జాతీయ కాంగ్రెస్ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:జీవిస్తున్న ప్రజలు వర్గం:తెలంగాణ శాసన సభ్యులు (2014) వర్గం:1962 జననాలు
చీమకుర్తి నాగేశ్వరరావు
చీమకుర్తి నాగేశ్వరరావు ప్రముఖ రంగస్థల కళాకారుడు. హార్మోనియం విద్వాంసుడు.ఇతను పౌరాణిక నాటకాలలో హరిశ్చంద్ర పాత్రలకు పేరు గాంచాడు.ఇతనికంటే ముందు ఈ పాత్రకు పేరు పొందిన బండారు రామారావును అభినవ హరిశ్చంద్రుడుగా అభివర్ణిస్తే, చీమకుర్తిని అభినవ బండారుగా అభిమానులు ప్రశంసించారు. సత్యహరిశ్చంద్ర నాటకంలో భాగంగా జాషువా కలం నుంచి జాలువారిన "కాటి సీను" పద్యాలు ఇతను బాగా ఆలపించేవాడు. విజయ రామరాజు నక్షత్రకుడిగా ఇతను హరిశ్చంద్రుడిగా మంచి జోడిగా పేరు గాంచారు.
వ్యక్తిగత జీవితం
నాగేశ్వరరావు చీమకుర్తి మండలం కందూరివారి అగ్రహారం లో ఓ దళిత కుటుంబంలో జన్మించాడు. ఆయన గురువు అద్దంకి మాణిక్యరావు. తాత, తండ్రులు వీధినాటక కళాకారులు. తొట్టెంపూడి అనే తన యింటిపేరును చీమకుర్తిగా మార్చుకున్నాడు. తొలుత ట్రాక్టరు డ్రైవరుగా వున్న నాగేశ్వరరావు ప్రోగ్రాములు లేనపుడు పచ్చాకు కూలీగా పనులకు వెళ్ళేవాడు. చీమకుర్తి గాత్రంలో సంగీతాలు ప్రత్యేకంగా పలికేవి. ఒకే రాగం అయినా సరే ఒకసారి పాడినట్టు యింకొకసారి పాడేవాడు కాదు. హరిశ్చంద్ర నాటకాన్ని సామాన్య ప్రజలకు చేరువచేసిన బండారు,డి.వి.సుబ్బారావు లతోపాటు తనకంటూ ఒక ప్రత్యేక బాణీని ఏర్పరుచుకున్నాడు.
మద్యపానం అలవాటు ఉండటంతో మూత్రపిండాల వ్యాధితో బాధ పడ్డాడు. 2006 లో మరణించాడు.
మూలాలు
వర్గం:రంగస్థల కళాకారులు వర్గం:2006 మరణాలు వర్గం:ప్రకాశం జిల్లా రంగస్థల నటులు వర్గం:పేరు మార్చుకున్న ఆంధ్రప్రదేశ్ వ్యక్తులు
హెర్బెర్ట్ మార్కూస్
{{Infobox person }}
హెర్బెర్ట్ మార్కూస్  ప్రముఖ జర్మన్ తత్తవెత్త, సామాజిక వాది, రాజకీయవేత్త, ఉపాధ్యాయుడు.
జీవిత విశేషాలు
ఫ్రాంక్‌ఫర్ట్ లోని ఇంసిట్యూట్ ఆఫ్ సోషల్ రిసర్చ్‌లో 1933 నాటికే మార్కూస్ సభ్యుడు. పాల్ టిలచ్, కారల్ మాన్‌హీం, హ్యూగో లతో పాటు అధికారికంగా ఆసంవత్సరం ఏప్రిల్‌లో ఫ్రాంక్‌ఫర్ట్ నుంచి బహిష్కృతులయిన వారిలో మార్కూస్ మొదటి వ్యక్తి. మార్కూస్ తరువాత జనీవాకు వలస వెళ్ళాడు. ఒక సంవత్సరం తరువాత న్యూయార్క్ కు వెళ్ళాడు.అక్కడి కొలంబియా యూనివర్సిటీ ఇన్సిట్యూట్ ఆఫ్ సోషిల్ స్టడీస్ లో సభ్యుడు అయ్యాడు. 1942 నాటి నుంచి 50 వరకూ వాషింగ్టన్ లో విదేశవ్యవహారాల శాఖాధిపతిగా పనిచేశాడు.ఆ తరువాత కొలంబియా ఇన్సిట్యూట్ లోనూ, హార్వార్డ్ లోనూ ఆయన అధ్యాపకుడిగా పనిచేశాడు.బోస్టన్ లోని బ్రాండీస్ యూనివర్సిటీ లో ప్రొఫసర్ గా అప్పుడు నియమితుడయినాడు. సాండిగో కాలిఫోర్నియాలో తత్త్వశాస్త్రం ప్రొఫసర్ గా 1955లో నియమితుడయినాడు.
ఆతరువాతనే ఆయన వ్రాసిన రెండు గ్రంధాలు ది వన్ డైమన్‌షనల్ మాన్, ఇరోస్ అండ్ సివిలిజేషన్ చాలా ప్రాచుర్యం పొందినాయి. 1960 తర్వాత సంవత్సరాలలో అమెరికా స్వామ్రాజ్యవాదానికి విరుద్ధంగా ప్రపంచ వ్యాప్తంగా ఆక్షేపణ ప్రకటించాలని పిలుపునిచ్చిన కొత్తవామ పక్షం గ్రంధాలలో ఆరెండూ ప్రమాణ గ్రంధాలయినవి కూడా. ఎంత అవినీతికర దశలో సంఘం ఉన్నదో విశ్లేషించి నప్పటికీ దాన్ని అభిగమింనాడికి ఉపయోగపడే సూచన యేమీ చేయజాలక పోయిన అడోర్నో, హెయ్‌ర్ కీమర్ ల నిరాశావాదం మార్క్యూస్ కు నమ్మకం లేదు.ఎక్కడో అమలు జరుగుతున్న సోవియట్ కమ్యూనిజమ్ లేదా సోషియలిజమ్ ముక్తిని ప్రసాదిస్తుందని మార్కూస్ అభిప్రాయ పడలేదు కూడా. మార్కూస్ వ్రాసిన ది వన్ డైమన్‌షనల్ మాన్ పరస్పర విరుద్ధాంశాలమయమయిన పెట్టుబడిదారీ విధానం లో కొత్త సాంకేతిక విధానలను రూపొందించడం ద్వారా సంక్షోభాలను ఇంకా సమర్ధవంతంగా ఎదుర్కొని వ్యవస్థను స్థిరీకరించి పెద్ద ప్రమాదాలను నిరోధించడం సాధ్యపడినదని తన గ్రంధంలో ఆయన వివరించాడు. ఉత్పత్తి ప్రక్రియలో నిమగ్నులయిన వారిచేత లక్ష్యానికి అనుగుణంగా పని చేయించడం, వారందరూ కలిసి వచ్చెటట్లు చూడడం ముఖ్యం అంటాడు మార్కూస్. చాలీ చాలని ఆర్జనలతో బ్రతికెవారే స్వేచ్చను సంపాదించగలరని మార్కూర్ తుదివరకూ నమ్మారు.కొత్త సాంకేతిక పద్దతుల నిర్మాణాత్మక శక్తిపట్ల మార్కూస్ కు అపరిమిత విశ్వాసం. ఈవిషయంలో అభ్యుదయంలో నమ్మకం ఉన్న కల్తీలేని సిసలయిన మార్‌క్సిస్ట్. ఆయన తమను తాము మరచిపోయి, మరొకరితో తాదాత్మ్యం చెందవలసిన దుస్థితి లేకుండా తమ నిజావసరాల కనుగుణంగా ఇంకా ఎక్కువమంది జీవించడానికి వీలుగా మన జీవితాన్ని మనం గుర్తించే అవకాశాన్ని సైన్సు, టెక్నాలిజి ఇస్తున్నాయని ఆయన అభిప్రాయం.
ఇలా మార్కూస్, ఎరిక్‌ఫ్రాన్ లు ఆచరణలో చూపించినట్టు మనస్తత్త్వ విశ్లేషణా (సైకో అనాలిసస్) పద్దతిని మార్క్సిస్ట్ ఆలోచనలతో కలపడం తాత్విక రంగంలో సాహసమే. 1910 తర్వాత సంవత్సరాలలో అలాంటి పద్దతి సాధ్యమని వూహించడమయినా కష్టమే. విధ్వంసం కోసం మనం జీవించడం లేదని ఫ్రాయిడ్ చెప్పాడని మార్కూస్ వాదన. మరణం లక్ష్యం విధ్వంసం ఒక్కటే కాదు-విధ్వంసం ఆవశ్యకతను అధగమించడం. క్లుప్తంగా చెప్పాలంటే మృత్యు వాంఛ లక్ష్యం జీవితానికి పరిసమాప్తం కాదు. బాధలు పూర్తికావడం. అంటాడు మార్కూస్.
ఆకురాతి భాస్కర్ చంద్ర
జీవిత విశేషాలు
ఆయన 1956 లో జన్మించారు. గుడివాడలో పెరిగారు. ఆయన విజయవాడలోని ఎ.ఎన్.ఆర్ కళాశాల, ఎస్.ఆర్.ఆర్ కళాశాలలలో విద్యాభ్యాసాన్ని పూర్తిచేసారు. ఆయన తండ్రి ఆకురాతి సుబ్బారావు వెంకటేశ్వర ఆర్ట్స్ ప్రింటిగ్ ప్రెస్ యొక్క యజమానిగా ఉండటం మూలాన భాస్కర చంద్రకు కళలు, సాహిత్యం విషయాలపై ఆసక్తి పెంచుకున్నారు.
ఆయన అనేక మ్యాగజైన్లు, రేడియో కార్యక్రమాలు, టెలివిజన్ నెట్‌వర్క్ లలో కూడా రచనలు చేసారు.
ఇతర లింకులు
వర్గం:తెలుగు రచయితలు వర్గం:1956 జననాలు వర్గం:జీవిస్తున్న ప్రజలు
భవానీపట్న
భవానీపట్న ఒడిషా రాష్ట్రం కలహండి జిల్లా లోని పట్టణం, ఈ జిల్లా ప్రధాన కేంద్రం. భవానీపట్న అనేపేరు ఇక్కడి ప్రధానమైన దేవుడు భవానీ-శంకర్ పేరు మీద వచ్చింది. భవానీపట్న పరిపాలనను పురపాలక సంఘం నిర్వహిస్తుంది. పురపాలక సంఘంలో ఇరవై వార్డులున్నాయి.
జనాభా వివరాలు
2011 భారత జనగణన ప్రకారం, భవానీపట్న జనాభా 69,045. మొత్తం పట్టణ ప్రాంత జనాభా 83,756. 0-6 సంవత్సరాల వయస్సు గల పిల్లల జనాభా 7,407, ఇది భవానీపట్న (M) మొత్తం జనాభాలో 10.73%. స్త్రీ పురుష లింగ నిష్పత్తి 945గా ఉంది. అంతేకాకుండా, ఒరిస్సా రాష్ట్ర సగటు 941తో పోలిస్తే భవానీపట్నలో పిల్లల లింగ నిష్పత్తి 911గా ఉంది. అక్షరాస్యత 85.00%. 2011 జనాభా లెక్కల ప్రకారం పట్టణంలో పురుషుల అక్షరాస్యత 90.95% కాగా, స్త్రీల అక్షరాస్యత 78.72%.
మొత్తం జనాభాలో, 23,705 మంది పని లేదా వ్యాపార కార్యకలాపాల్లో నిమగ్నమై ఉన్నారు. వీరిలో 18,666 మంది పురుషులు కాగా, 5,039 మంది మహిళలు ఉన్నారు. మొత్తం 23,705 మంది శ్రామిక జనాభాలో, 84.55% మంది ప్రధానమైన పనుల్లో నిమగ్నమై ఉండగా, మొత్తం కార్మికులలో 15.45% మంది ఉపాంత పనుల్లో నిమగ్నమై ఉన్నారు.
భౌగోళికం, శీతోష్ణస్థితి
భవానీపట్న 19.9°N, 83.17°W వద్ద, సముద్రమట్టం నుండి 248 మీ. ఎత్తున ఉంది. భవానీపట్న పెద్ద పర్వతాలు, పీఠభూముల మధ్యలో ఉంది. దాని తూర్పు సరిహద్దులో తూర్పు కనుమలు న్నాయి.
శీతోష్ణస్థితి
భవానీపట్నలో ఉష్ణమండల తడి, పొడి వాతావరణం ఉంటుంది. మార్చి నుండి జూన్ వరకు మినహా ఉష్ణోగ్రతలు ఏడాది పొడవునా మితంగా ఉంటాయి. వేసవి చాలా వేడిగా ఉంటుంది. ఏప్రిల్-మేలో ఉష్ణోగ్రత కొన్నిసార్లు 48 C కంటే ఎక్కువగా ఉంటుంది. ఈ వేసవి నెలలలో వడ గాలులు కూడా ఉంటాయి. పట్టణ వార్షిక వర్షపాతం 1300 mm. ఎక్కువగా వర్షాకాలం జూన్ చివరి నుండి అక్టోబరు ప్రారంభం వరకు ఉంటుంది. శీతాకాలాలు నవంబరు నుండి జనవరి వరకు ఉంటాయి. శీతాకాలంలో ఉష్ణోగ్రత కనిష్టంగా 5 C వరకు పడిపోవచ్చు
వైమానికం
పట్టణం నుండి 22 కి.మీ. దూరంలో ఉత్కళా ఎయిర్‌స్ట్రిప్ (VEUK) ఉంది. మరొకటి, లంజిగర్ ఎయిర్‌స్ట్రిప్ ( 58 km ) అనేది VIP, చార్టర్డ్ విమానాలను నిర్వహించే ప్రైవేట్ ఎయిర్‌స్ట్రిప్. సమీపంలోని ఇతర విమానాశ్రయం ఛత్తీస్‌గఢ్‌, రాయ్‌పూర్‌లోని స్వామి వివేకానంద విమానాశ్రయం 262 కి.మీ. దూరంలో ఉంది. రాష్ట్ర రాజధాని భువనేశ్వర్‌లోని బిజు పట్నాయక్ అంతర్జాతీయ విమానాశ్రయం 427 కి.,మీ. దూరంలో ఉంది.
రైలు
భవానీపట్న రైల్వే స్టేషన్ 2012 ఆగస్టు 12 న ప్రారంభించారు. ఇది లంజిగఢ్-జునాగర్ రైలు మార్గంలో ఉంది. ప్రస్తుతం భవానీపట్న నుండి భువనేశ్వర్, రాయ్‌పూర్, సంబల్‌పూర్‌లకు 3 రైళ్లు (1 ఎక్స్‌ప్రెస్మ్ 2 ప్యాసింజర్లు) నడుస్తున్నాయి. కేసింగ రైల్వే స్టేషన్ భారతదేశంలోని ఢిల్లీ, ముంబై, చెన్నై, సూరత్ మొదలైన అనేక ప్రధాన నగరాలకు అనుసంధానించబడి ఉంది.
రోడ్డు
భవానీపట్నాన్ని వివిధ నగరాలకు కలిపే హైవేలు :
మూలాలు
వర్గం:Articles with short description వర్గం:Short description matches Wikidata వర్గం:Coordinates on Wikidata వర్గం:ఒడిశా నగరాలు పట్టణాలు వర్గం:ఒడిశా జిల్లాల ముఖ్యపట్టణాలు
వంఛినాథన్
వంచినాథన్ లేదా వాంచిగా ప్రసిద్ధి చెందిన వంచినాథ అయ్యర్ (1886 - 17 జూన్ 1911) భారత స్వాతంత్ర్య ఉద్యమకారుడు.తన 25వ యేట రాబర్ట్ ఆషేను హత్య చేసి,ఆపై తనను తాను కాల్చుకున్న వ్యక్తి.
జీవిత చరిత్ర
వంచినాథన్ 1886లో తిరునెల్వేలి జిల్లాలోని షెంకోట్టై (అప్పట్లో ట్రావెన్‌కోర్ రాజ్యంలో భాగం) లో రఘుపతి అయ్యర్ మరియు రుక్మిణి అమ్మాళ్ దంపతులకు జన్మించారు. అతని ఇంటిపేరు శంకరన్ అయితే వాంచి అని కూడా పిలిచేవారు.షెంకోట్టై లో పాఠశాల విద్యను పూర్తి చేసిన తర్వాత, అతను త్రివేండ్రంలోని తిరునాల్ మహారాజా కళాశాలలో BA చదివాడు. కాలేజీలో ఉండగానే మున్నీర్ పల్లం సీతారామయ్య పెద్ద కూతురు పొన్నమ్మలతో వివాహం జరిగింది. కళాశాల నుండి పట్టా పొందిన తరువాత, అతను పునలూర్ కేథడ్రల్‌లో పనిచేశాడు. ట్రావెన్‌కోర్‌లో పని చేస్తున్నప్పుడు, అతను VO చిదంబరం పిళ్లై, నీలకంఠ బ్రహ్మచారి, సుబ్రమణ్య శివ మరియు సుబ్రమణ్య భారతి వంటి అనేక మంది జాతీయవాదుల ప్రభావానికి గురయ్యాడు.
స్వాతంత్ర ఉద్యమం
ఫ్రెంచ్ ఆక్రమిత పాండిచ్చేరిలో, భారతదేశంలో బ్రిటిష్ వారికి వ్యతిరేకంగా పనిచేస్తున్న వారికి సహాయం అందించబడినది, అక్కడి విప్లవ కారులతో వంచినాథన్ సంప్రదించాడు. కాలక్రమేణా ప్రభుత్వోద్యోగం నుంచి వైదొలిగి విప్లవ బాటలో చురుగ్గా సాగాడు. బ్రిటీష్ పాలనను పారద్రోలేందుకు స్నేహితులతో కలిసి రహస్య సమావేశాలు ఏర్పాటు చేశాడు. 17 జూన్ 1911న, మణియాచి స్టేషన్‌ నుంచి మద్రాస్‌ వైపు వెళ్తున్న తిరునల్వేలి జిల్లా కలెక్టర్ అయిన రాబర్ట్ విలియం డి స్కోర్ యాష్ ను అతి సమీపం నుంచి కాల్చిచంపాడు, వెంటనే అరెస్టు నుండి తప్పించుకోవడానికి అతను ఆత్మహత్య చేసుకున్నాడు. ఇతను చనిపోయిన తరువాత జేబులో ఉన్న ఉత్తరంలో ఇలా రాసి ఉన్నది.
"ఇంగ్లండ్ మ్లేచ్ఛులు మన దేశాన్నే కైవసం చేసుకున్నారు, హిందువుల సనాతన ధర్మాన్ని తొక్కివేసి నాశనం చేశారు. ప్రతి భారతీయుడు ఇంగ్లీషువారిని పారదోలి స్వరాజ్యం పొందడానికి, సనాతన ధర్మాన్ని పునరుద్ధరించడానికి ప్రయత్నిస్తున్నాడు. మన శ్రీరాముడు, శివాజీ, కృష్ణుడు, గురు గోవింద్, అర్జునుడు అన్ని ధర్మాలను కాపాడటానికి ఈ నేలను పాలించారు, ఈ పవిత్ర భూమిలో వీళ్లు, గోమాంస భక్షకుడైన మ్లేచ్చుడు జార్జ్ V పట్టాభిషేక ఏర్పాట్లను నిర్వహిస్తున్నారు. బ్రిటిష్ రాజు జార్జ్ V మన దేశంలోకి అడుగుపెట్టగానే చంపేందుకు మూడువేల మంది మద్రాసీలు ప్రతిజ్ఞ చేశారు. మా ఉద్దేశ్యాలను నలుగురికీ తెలుపడానికి, సంస్థలో అతి చిన్నవాడినైన నేను ఈ రోజు ఈ పని చేశాను. హిందూస్తాన్‌లోని ప్రతి ఒక్కరూ దీన్ని తన విధిగా భావించాలి. సంతకం/- R. వంఛి అయ్యర్, షెంకోట్టై" ఈ ఉత్తరంలోని విషయాలు ఈ హత్య కేవలం రాజకీయపరమైనదని సూచించాయి, ఈ హత్యను ప్రజలు పూర్తిగా సమర్థించారు. ఆ కాలలో జరుగనున్న బ్రిటిష్ రాజు పట్టాభిషేకం పట్ల నిరసన తెలుపడానికి ఈ హత్యా పథకాన్ని రచించారు. వంచినాథన్ కు వరాహనేరి వెంకటేశ సుబ్రమణ్యం అయ్యర్ (వి.వి.ఎస్ అయ్యర్) సన్నిహిత సహచరుడు, ఇతడు బ్రిటిష్ వారిని ఓడించడానికి ఆయుధాల కోసం ప్రయత్నిస్తున్న మరొక స్వాతంత్ర్య యోధుడు. పథకాన్ని పరిపూర్ణరీతిలో అమలు చేయడానికి ఇతడు వంఛినాథన్‌కి శిక్షణ ఇచ్చాడు.వీరు భారతమాత సమితికి చెందినవారు. ఈ అమరవీరుడి జన్మస్థలమైన షెంకోట్టైలో స్మారక చిహ్నం ఉన్నది.
మూలాలు
వర్గం:ఆజాదీ కా అమృత్‌ మహోత్సవం ప్రాజెక్టులో సృష్టించిన పేజీలు వర్గం:భారత స్వాతంత్ర్య ఉద్యమకారుడు
రాజేంద్రసింగ్
}} thumb|జాఉంపూర్లోని రిజ్జు ఇఇంస్టిట్యూట్ ఆఫ్ ఫీజికల్ సైన్సెస్ వద్ద ఉన్న శీలా ఫలకం. రాజేంద్ర సింగ్ ను రజ్జు భయ్యా అని కూడా పిలుస్తారు. ఇతడు రాష్ట్రీయ స్వయంసేవక్ సంఘ్ (ఆర్ఎస్ఎస్) నాల్గవ సర్ సంఘ్ చాలక్. ఈయన 1994 నుండి 2000 సంవత్సరాల మధ్య ఈ సంస్థకు మొదటి మహారాష్ట్రేతర సర్ సంఘ్ చాలక్ గా సేవలందించారు.
రాజ్జు భయ్యా అలహాబాద్ విశ్వవిద్యాలయంలో ప్రొఫెసర్ గా ఫిజిక్స్ విభాగానికి అధిపతిగా పనిచేశారు, కాని 1960 సం మధ్యలో ఆర్ఎస్ఎస్ కోసం తన జీవితాన్ని అంకితం చేయడానికి ఉద్యోగాన్ని విడిచిపెట్టారు.
జననం,విద్య
రాజేంద్ర సింగ్ రాజ్ పుత్ కుటుంబంలో జ్వాలా దేవి, బల్బీర్ ప్రతాప్ సింగ్ లకు జనవరి 29 న 1921-1922 లో ఉత్తరప్రదేశ్ రాష్ట్రంలోని గ్రామ బనైల్ జిల్లా బులాద్‌షహార్ నగరంలో జన్మించారు. ఈయన అలహాబాద్ విశ్వవిద్యాలయంలో బిఎస్సి, ఎంఎస్సి, పిహెచ్డి డిగ్రీలపై పట్టా సాధించారు.
వృత్తి
ఈయన భౌతిక శాస్త్రవేత్త, నోబెల్ బహుమతి గ్రహీత అయిన సర్ సి. వి. రామన్ చేత అనూహ్యంగా తెలివైన విద్యార్థిగా గుర్తించబడ్డాడు, అతను ఎంఎస్సిలో తన పరీక్షకుడిగా ఉన్నప్పుడు అణు భౌతిక శాస్త్రం లో అధునాతన పరిశోధనల కోసం రాజేంద్ర సింగ్ కు ఫెలోషిప్ ఇచ్చాడు.
ఈయన స్పెక్ట్రోస్కోపీని బోధించడానికి భౌతికశాస్త్రం లో మెజారిటీ పొందిన తరువాత అలహాబాద్ విశ్వవిద్యాలయంలో చేరి  చాలా సంవత్సరాలు బోధించాడు, తరువాత అతను భౌతికశాస్త్ర విభాగాధిపతిగా నియమించబడ్డాడు. అలాగే అణు భౌతిక శాస్త్రంలో నిపుణుడిగా కూడా పరిగణించబడ్డాడు.
ఆర్ఎస్ఎస్ తో అనుబంధం
రాజేంద్ర సింగ్ 1942 లో క్విట్ ఇండియా ఉద్యమం లో చురుకుగా ఉన్నారు, ఈ సమయంలోనే అతనికి RSS తో పరిచయం ఏర్పడింది. అతను 1966 లో తన విశ్వవిద్యాలయ పదవికి రాజీనామా చేశాడు, ఆర్‌ఎస్‌ఎస్‌కు ప్రచారక్‌గా పూర్తి సమయం సేవలను అందించాడు.
ఉత్తర ప్రదేశ్‌ లో ప్రచారక్ గా ప్రారంభమైన ఈయన 1980 లలో సర్-కార్యావహా (ప్రధాన కార్యదర్శి) గా ఎదిగారు. మార్చి 1994 లో ఆర్ఎస్ఎస్ మూడవ చీఫ్ మధుకర్ దత్తాత్రయ దేవరస్ అనారోగ్య కారణాలతో పదవీ విరమణ చేయాలని నిర్ణయించుకున్నారు.ఈ సమయం లో ఈయన అర్ ఎస్ ఎస్ నాల్గవ సర్ సంఘ్ చాలక్ గా నియమితులయ్యారు. రాజేంద్రసింగ్ రాజకీయ నాయకులతో, సైద్ధాంతిక మార్గాలతో పాటు విద్యావేత్తలు, సామాజిక కార్యకర్తలు, మేధావులతో అద్భుతమైన సంబంధాన్ని పెంచుకున్నారు.
1976 లో ఢిల్లీ లో జస్టిస్ వి.ఎం.తార్కుండే అధ్యక్షతన మానవ హక్కుల సదస్సును నిర్వహించడానికి సింగ్ బాధ్యత వహించారు. ఫిబ్రవరి 2000 సంవత్సరం లో ఆయనకు ఆరోగ్యం క్షీణంచడంతో సర్ సంఘ్ చాలక్ పదవిని వదులుకున్నాడు. కె.ఎస్.సుదర్శన్ ను అతని వారసుడిగా ప్రతిపాదించాడు.
భావజాలం
ఇతర సర్ సంఘ్ చాలక్ ల మాదిరిగానే ఈయన స్వదేశీ భావనను, గ్రామీణ ఆర్థిక వ్యవస్థను శక్తివంతం చేయడంలో గట్టి నమ్మకంతో సేవ చేశారు. గ్రామీణాభివృద్ధి కార్యకలాపాలను ప్రారంభించి 1995 లో గ్రామాలను ఆకలి రహితంగా, వ్యాధి రహితంగా, విద్యావంతులుగా తీర్చిదిద్దడంలో అత్యంత ప్రాధాన్యతనివ్వాలని ప్రకటించారు. అలా 100 కి పైగా గ్రామాల ను అభివృద్ధి పర్చారు. స్వయం సేవకులు చేసిన గ్రామీణాభివృద్ధి పనులు చుట్టుపక్కల గ్రామాల ప్రజలలో ప్రేరణ ను కల్గించింది.
చివరి రోజులు
భారత రాజధాని ఢిల్లీ లో రామ్ ప్రసాద్ బిస్మిల్ పేరుతో ఒక స్మారకాన్ని ఏర్పాటు చేయాలని సింగ్ కోరుకున్నారు. కానీ ఆయన 14 జూలై 2003 న మహారాష్ట్ర లోని పూణే లోని కౌశిక్ ఆశ్రమంలో మరణించాడు. మరుసటి రోజు పూణే వైకుంట శ్మశానవాటికలో, అప్పటి సామాన్యుల మాదిరిగానే, అప్పటి ఆర్ఎస్ఎస్ చీఫ్ కె సుదర్శన్, అప్పటి ప్రధాని అటల్ బిహారీ వాజపేయి, ఎల్కె అద్వానీ, భారత ఉపరాష్ట్రపతి భైరో సింగ్ షేఖావత్ సమక్షంలో ఆయనకు అంత్యక్రియలు జరిగాయి.
గుర్తింపు
వీర్ బహదూర్ సింగ్ పూర్వాంచల్ విశ్వవిద్యాలయంలో ప్రొఫెసర్ రాజేంద్ర సింగ్ ఇన్స్టిట్యూట్ ఆఫ్ ఫిజికల్ సైన్సెస్ ఫర్ స్టడీ అండ్ రీసెర్చ్ అని అతని పేరు పేరు పెట్టారు.
మూలాలు
వర్గం:సంఘ్ పరివార్ వర్గం:రాష్ట్రీయ స్వయంసేవక్ సంఘ్ వర్గం:సంస్థలు
తెలంగాణ రాష్ట్ర సహకార అపెక్స్ బ్యాంక్
తెలంగాణ రాష్ట్ర సహకార అపెక్స్‌ బ్యాంక్‌ (టెస్కాబ్‌) అనేది తెలంగాణ రాష్ట్రంలోని ఒక సహకార బ్యాంక్. నాబార్డు ద్వారా దేశంలోనే జాతీయ అత్యుత్తమ సహకార బ్యాంకుగా ఎంపికైంది.
చరిత్ర
ఉమ్మడి ఆంధ్రప్రదేశ్ ఏర్పడిన తరువాత 1963లో హైదరాబాదు నగరంలోని హైదరాబాద్ సహకార అపెక్స్ బ్యాంక్ లిమిటెడ్, ఆంధ్రా రాష్ట్ర సహకార బ్యాంక్ లిమిటెడ్ రెండూ విలీనమై, హైదరాబాదు కేంద్రంగా ఆంధ్రప్రదేశ్ రాష్ట్ర సహకార బ్యాంక్ లిమిటెడ్ (ఏపిసిఓబి)గా ఏర్పడింది. వ్యవసాయానికి పెట్టుబడి, ఉత్పత్తి క్రెడిట్ రెండింటినీ ఒకే ఏజెన్సీ ద్వారా అందించడానికి సింగిల్ విండో క్రెడిట్ డెలివరీ సిస్టమ్‌ను అమలు చేయడానికి ప్రభుత్వం తీసుకున్న నిర్ణయం ఫలితంగా, 1994 సంవత్సరంలో అప్పటి ఆంధ్రప్రదేశ్ రాష్ట్రంలో దీర్ఘకాలిక పెట్టుబడి క్రెడిట్ ఆంధ్రప్రదేశ్ రాష్ట్ర సహకార బ్యాంక్ లిమిటెడ్ (ఏపిసిఓబి)తో విలీనం చేయబడింది.
ఏర్పాటు
2014లో ఆంధ్రప్రదేశ్ రాష్ట్ర పునర్వ్యవస్థీకరణలో భాగంగా కొత్త తెలంగాణ రాష్ట్రం ఏర్పడడంతో ఆంధ్రప్రదేశ్ రాష్ట్ర సహకార బ్యాంక్ లిమిటెడ్, రెండు రాష్ట్ర సహకార బ్యాంకులుగా పునర్వ్యవస్థీకరించబడి 2015 ఏప్రిల్ 2 నుండి స్వతంత్రంగా పని చేయడం ప్రారంభించాయి. 2015 మార్చి 26న స్టేట్ కోఆపరేటివ్ సొసైటీస్ యాక్ట్ కింద తెలంగాణ రాష్ట్ర సహకార అపెక్స్‌ బ్యాంక్‌ రిజిస్టర్ (రిజిస్ట్రేషన్ నెం.TAB.321) చేయబడి, 2015 ఏప్రిల్ 2 నుండి తన కార్యకలాపాలను ప్రారంభించింది.
అవార్డులు
ముంబై కు చెందిన బ్యాంకింగ్‌ ఫ్రంటియర్‌ మేగజైన్‌ ప్రకటించిందని అవార్డులలో నేషనల్‌ కోఆపరేటివ్‌ బ్యాంకింగ్‌ సమ్మిట్‌ (ఎన్‌సీబీఎస్‌), ఫ్రాంటియర్స్‌ ఇన్‌ కోఆపరేటివ్‌ బ్యాంకింగ్‌ అవార్డ్స్‌ (ఎఫ్‌సీబీఏ) నేతృత్వంలోని బ్యాంకింగ్‌ ఫ్రాంటియర్స్‌ వర్చువల్‌ మోడ్‌ పద్ధతిలో జాతీయ ఉత్తమ సహకార బ్యాంకు, ఉత్తమ ఎన్‌పీఏ నిర్వహణ, ఉత్తమ పెట్టుబడి, ఉత్తమ హెచ్‌ఆర్‌ ఆవిష్కరణ విభాగాలలో నాలుగు అవార్డులు వచ్చాయి.
మూలాలు
వర్గం:భారతీయ బ్యాంకులు వర్గం:భారతీయ వాణిజ్య బ్యాంకులు వర్గం:2015 స్థాపితాలు వర్గం:తెలంగాణ
సుల్తాన్‌బజార్
సుల్తాన్‌బజార్, తెలంగాణ రాష్ట్ర రాజధాని హైదరాబాదు లోని వాణిజ్య మార్కెటు ప్రాంతం. అబిడ్స్, కోఠి వాణిజ్య ప్రాంతాల మధ్య ఈ సుల్తాన్‌బజార్ ఉంది. గతంలో దీనిని రెసిడెన్సీ బజార్ అని పిలిచేవారు. తరువాత, సయ్యద్ సుల్తానుద్దీన్ నవాబ్ పేరుమీదుగా సుల్తాన్‌బజార్ అని మార్చబడింది. ఇక్కడికి సమీపంలో రామ్‌కోట్, కోఠి, హెచ్.వి.ఎస్ సొసైటీ ఉన్నాయి. నిజాం బంధువులు, కుటుంబసభ్యులు కూడా అప్పుడప్పుడు ఇక్కడికి షాపింగ్‌కు వస్తుండేవారు. thumb|ఆంధ్రా బ్యాంక్ (యూనియన్ బ్యాంక్ ఆఫ్ ఇండియా), సుల్తాన్ బజార్ శాఖ
వాణిజ్య ప్రాంతం
ఈ ప్రాంతంలో ప్రధానంగా మహిళల బట్టలు, ఫ్యాషన్ వస్తువులు, వెండి సామాగ్రి అమ్మే దుకాణాలు 100కి పైగా ఇక్కడ ఉన్నాయి. రద్దీగా ఉండే వీధి ఈ మార్కెటులో గాజులు, వెండి ఆభరణాలు, బూట్లు, గడియారాలు, హస్తకళా ఉత్పత్తులు వంటి వస్తువులు లభిస్తాయి.
ఇక్కడ మహేశ్వరి పరమేశ్వరి థియేటర్, జైన దేవాలయం, కందస్వామి వీధిలో సాయిబాబా దేవాలయం, తెలంగాణ వైద్య విధాన పరిషత్తు, శ్రీకృష్ణదేవరాయ ఆంధ్రభాషా నిలయము ఉన్నాయి. ఈ ప్రాంతంలోని ఒక వీధిలో ఎలక్ట్రానిక్ వస్తువులు అమ్ముతారు. దీనిని ఎలక్ట్రానిక్ మార్కెట్ లేదా బ్యాంక్ స్ట్రీట్ అని పిలుస్తారు.
రవాణా
సమీపంలోని కాచిగూడ, మలక్‌పేట ప్రాంతాలలో ఎంఎంటిఎస్ రైలు స్టేషన్లు ఉన్నాయి.
ఇతర వివరాలు
నిజాం వ్యతిరేక ఉద్యమంలో ఈ ప్రాంతంలో అనేక ఉద్యమాలు జరిగాయి. ప్రతి రోజూ నిరసన ర్యాలీలు, నినాదాలతో సుల్తాన్‌బజార్‌ మారుమోగుతుండేది. 1948, మార్చి8న 200 మంది విద్యార్థులతో అబిడ్స్‌ నుంచి సుల్తాన్‌ బజార్‌ వరకు ప్రభాత భేరి పేరుతో పెద్ద ర్యాలీ నిర్వహించబడింది. సుల్తాన్‌బజార్‌ చేరేసరికి మరికొంతమంది వచ్చి చేరారు.
మూలాలు
వర్గం:హైదరాబాదులోని ప్రాంతాలు
వారన్ హేస్టింగ్సు
వారన్ హేస్టింగ్సు జీవిత కాలం 1732-1818. కార్యకాలం 1750-1785. సా.శ. 1599 లో స్థాపించినప్పటినుండి బ్రిటిష్ ఈస్టిండియా కంపెనీ అనువ్యాపార సంస్ధకి పది-పదిహేను సంవత్సరముల కొకమారు ఇంగ్లండులోని బ్రిటిష్ ప్రభుత్వము సన్నదులు (పట్టా) ద్వారా ( ఉదాహరణకు 1661,1676,1686 చేసిన సన్నదులు.1686 లో శాసన నిర్మాణాధికారము ఇచ్చారు,1767 లో అమలుచేసిన కంపెనీ పట్టా చట్టం) ఇత్యాతులు వ్యాపారనిర్వాహణ నిమిత్తం అన్న ఆర్భాటంతో అనేక పరిపాలనాధికారములను క్రమేణా కలిగించారు. ఇవన్నీ బ్రిటిష్ రాజ్యతంత్రములోభాగములే. 1773 లో ఇంకా అధిక మోతాదులో అధికారమిస్తూ రెగ్యులేటింగ్ చట్టం అని అమలుచేశారు. ఈ 1773 రెగ్యులేటింగ్ చట్టము యొక్కఉద్దెశ్యము భారతదేశమును ఇంగ్లండు రాణీగారి పేర పరిపాలించే బ్రిటిష్ పార్లమెంటు పరిపాలనా పరిధిలోకి తీసుకుచ్చి బ్రిటిష్ వలసరాజ్య స్థాపనబలపరచటమే. ఆ 1773 రెగ్యులేటింగ్ చట్టం ప్రకారం బ్రిటిష్ ఈస్టు ఇండియా కంపెనీకి కలకత్తాలో గవర్నర్ జనరల్ పదవి కలుగచేసి (చూడు బ్రిటిష్ ఇండియా గవర్నరు జనరల్ ) బ్రిటన్ దేశ రాజ్యప్రతినిధినిగా నియమించటం జరిగింది. పరిపాలనా సంఘ (గవర్నింగ్ కౌన్సిల్ ) సభ్యత్వం నలుగురినే చేశారు. ఆ చట్టప్రకారం బీహారు ఒరిస్సా రాష్టములు గూడా గవర్నర్ జనరల్ పరిపాలనాధికారంలోకి వచ్చినవి. అంతే కాక మద్రాసు, బొంబాయి రాష్ట్ర గవర్నర్లులుపై తనిఖీకి అధికారము, రాజ్యపాలిత ఇతర అధికారములు ఇవ్వబడ్డాయి. కలకత్తాలో సుప్రీంకోర్టు నియమించబడింది. ఆ చట్టముక్రింద అప్పటిలోకలకత్తాలో గవర్నరు గానున్న వారన్ హేస్టింగ్సు (WARREN HASTINGS) మొట్టమొదటి గవర్నర్ జనరల్ పదవిలో 1773 నుండి 1785 దాకా బ్రిటిష్ ఈస్టు ఇండియా కంపెని వారిద్వారా బ్రిటిష్ వలసరాజ్యమును పరిపాలించాడు.
వారన్ హేస్టింగ్సు చేసిన రాజకీయ సంస్కరణలు
వంగరాష్ట్ర గవర్నర్ గా 1772లో పదవీ స్వీకారంచేసిన తరువాత వారన్ హేస్టింగ్సు చేసిన రాజకీయ సంస్కరణలు (1) ప్రభుత్వ యంత్రాంగమును కదలించి వంగరాష్ట్ర రాజధానిని ముషీరాబాదునుండి కలకత్తా తరలించాడు. 1767 కంపెనీ చట్టప్రకారము కంపెనీ రాబడిలో కొంత భాగము బ్రిటిష్ ప్రభుత్వమువారికి కట్టవలసినదేకాక, తమ కంపెనీకి కూడా కట్టవలసివచ్చెను. దాంతో బ్రిటిష్ ఇండియా పరిపాలకసంఘం ఆర్థికస్థితి దిగజారుతూ ఋణగ్రస్తములోకి దిగింది. అందుకని వారనా హేస్టింగ్సు అనేక మార్గములద్యారా ఆదాయం పెంపొందిప నిశ్చయించాడు. (2) వంగరాష్ట్ర నవాబు అధికారమునుండి తొలగించునప్పుడు రాబర్టు క్లైవు చేసిన వప్పందంప్రకారం సాలునా ఇయ్యవలసిన అలవెన్సు 53 లక్షలను క్లైవు కాలంలోనే రెండవనవాబు పదవిలోకి వచ్చినప్పుడు 41 లక్షలకు తరువాత వచ్చిన ఇంకో కొత్తనవాబుకు 32 లక్షలకు తగ్గించబడినదానిని గవర్నర్ వారన్ హేస్టింగ్సు ఇంకా తగ్గించి 16 లక్షలకు చేశాడు, అలాగే ఢిల్లీలోని చక్రవర్తిషా ఆలంకి క్లైవుచేసిన వప్పందం ప్రకారం ఇయ్యవలసిన ఇరవైఆరు లక్షలరూపాయల సాలూనాచెల్లించు కప్పమును మొత్తం ఆపేయటమేకాక షా ఆలానికి క్లైవు ఇచ్చిన అల్ హాబాదు పరణాలనూ, కోరా పరగణాలనూ (పశ్చమ ఒరిస్సాలోని ప్రాంతం) వెనక్కి తీసేసుకుని అయోధ్య (అవధ్) షూజా ఉద్దౌలా నవాబుకు 50లక్షల రూపాయలకు వెచ్చించటమే కాక, మరాఠా దండులు రోహిల్లా మీదకు దాడికి వస్తే సైనిక సహాయంచేయటానికి ఇంకా నాలుగులక్షలు నవరసులు వసూలుచేశాడు. వంగరాష్ట్ర నవాబు ను, చక్రవర్తి షా ఆలమునూ దుస్థితికి పాల్చేశాడు. (3) వంగరాష్ట్రమును కొన్ని జిల్లాలుగావిభజించి పన్నుల వసూలుకొరకు ప్రాతదేశీయోద్యుగులను తొలగించి జిల్లాకొక కలెక్టరును, నలురైదుగురు కలెక్టర్లపై ఒక కమీషనరును నియమించాడు. వీరందరిపైనా కలకత్తాలో రెవెన్యూబోర్డును ఏర్పరచాడు. కలెక్టర్లు సరాసరి పన్నులు వసూలుచేయకుండా పన్నుల వసూలుహక్కును ఆ విధముగా వేలంవేయించి వేలంపాటలో ఎవరైతే అధికంగా పాడిరో వారికి సిస్తు వసూలు చేసే హక్కు ఇచ్చారు. అలాగ సిస్తు వసూలు చేసుకున్నవారేఇజారాదారులు. ఆ ఇజారా దారులునే మొదట దివానులనేవారు. తరువాత వారిలో చాలమంది కారన్ వాలీసు కాలం (1786-1793) లో చేసిన సంస్కరణల ఫలితముగా జమీందారులైయ్యారు. (4) జిల్లా కలెక్టర్లకే రివిన్యూ బాధ్యతలుతోపాటు న్యాయవిచారణచేయు అధికారమీయబడింది. కలెక్టర్ల కోర్టులే క్రిందికోర్టు, దానిపైన అప్పీలు కోర్టును సదర్ దివానీ అదాలత్ అను సివిల్ కోర్టును, సదర్ నిజామత్ అదాలత్ అను రెండు ఉన్నత కోర్టులను స్థాపించబడ్డాయి. అలా వారన్ హేస్టింగ్సు చేసిన రాజకీయ సంస్కరణలవల్ల నూతన న్యాయస్తానాలు నెలకొల్పబడనవి, న్యాయ విచారాణాధికారము ఇంగ్లీషువారు చేబట్టి ఆంగ్లేయధర్మశాస్త్రములను అమలుచేయటంవల్ల దీర్ఘకాలంనుండీవస్తున్న హిందూ మహ్మదీయ సాంప్రదాయలకు ఆటంకమైనవి. సశేషం
వారన్ హేస్టింగ్సు కార్యకాలంలోజరిగిన యుద్ధాలు
కూచ్ బీహారు అను వంగరరాష్ట్రములోని చిన్నరాజ్యమును 1772-73 లో జిధార్ అను భూటాన్ రాజు ముట్టడించినప్పుడు కూచ్ బీహారు పరిపాలించుచున్న రాజు బ్రిటిష్ వారి ప్రతినిధిగానున్న వారన్ హేస్టింగ్సును సైనిక సహాయం కోరగా కూచ్ బీహారులో జరిగిన యుద్ధం. ఆతరువాత వారన్ హేస్టింగ్సు కాలంలో జరిగిన రోహిల్లా యుద్ధం (1773-1774). వారన్ హేస్టింగ్సు గవర్నరు జనరల్ గానుండగా జరిగిన రెండవ మైసూరు యుద్ధం. 1780 హైదర్ అలీతో జరిగిన మైసూరు యుధ్దములో బ్రిటిషవారి మిత్రకూటమిలోనున్న హైదరాబాదు నిజాము గారు చేస్తానన్న సహాయం చేయక పోబట్టి బ్రిటిష్ వారి సైన్యాధిపతి జనరల్ ఐర్ కూట్ తో యుద్ధము జరుగుచుండగా 1782లో హైదర్ అలీ చనిపోగా అతని కుమారుడు టిప్పుసుల్తాన్ యుధ్దము సాగించెను. చివరకూ ఎటూ తేలకుండా బ్రిటిష్ వారి తరఫున వారన్ హేస్టింగ్సు టిప్పుతో రాజీ చేసుకున్నాడు. మహారాష్ట్ర పరిపాలకులైన పీష్వాల వారసత్వపు అంతః కలహములో జోక్యముచేసుకుని బ్రిటిష కంపెనీ వారు వారన్ హేస్టింగ్సు కాలంలో మొట్టమొదటిసారిగా 1775నుండి 1782 దాకా మహారాష్ట్ర రాజ్యములో చేసిన యుద్ధము
రోహిల్ఖండు చరిత్ర, రోహిల్ఖండు యుద్ధం (1773-1774)
రోహిల్ఖండు ఉత్తరహిందూదేశములో ఇప్పటి ఉత్తరాఖండు రాష్ట్రములో వాయవ్యదిశన నేపాలు దాకా యుండిన పరగణాలు మొగల్ చక్రవర్తి 17 వశతాబ్దములో అఫగన్ ధేశీయులగు రోహిల్లాలుఅను పధానులుకిచ్చాడు. అందువల్ల ఆ పరగణాలుగల రాజ్యమును రోహిల్ఖండు అనబడియున్నది. ఆ రాజ్యములో ఇప్పటిబరైలీ, రుద్రపూరు, రామ్ పూరు, మొరాదాబాదు మొదలగు పట్టణములున్న జిల్లాలు కలవు. 1752లో రోహిల్ ఖండుకు ఆనుకుని యున్న ఔధ్ రాజ్యము నవాబు (మొగల్ చక్రవర్తికి సుబేదారుడు) సప్దర్ జంగ్ నవాబు గారు తనకు సైని సహాయము చేయమని మరాఠా సైనిక దళమును ఆహ్వానించి రోహిల్లాలను పారత్రోల ప్రయత్నించాడు. అప్పటినుండి ఔద్ నవాబుకు రోహిల్ ఖండును పూర్తిగా వశంచేసుకోటానికి యుధ్దాలు జరుపుతూనే వున్నట్లునూ, మరాఠీదండులు రోహిల్ఖండుమీద దాడలుజరుపుచున్నటులనూ తెలియుచున్నది. 1773-1774 లో మరాఠా సైనిక దళాలు రోహిల్ఖుండు మీద దాడీకి వస్తున్నారని తెలియగనే ఎక్కువగా సైన్యము కలిగియుండని ఔధ్ నవాబు, షూజాఉద్దౌలా భయపడి తనరాజ్యముపైకి వస్తారేమోనని ముందుజాగ్రత్తగనే తనకు అండగా బ్రిటిష్ సైనిక బలగమును సహాయంకోరాడు. అలాంటి ఆకాంక్షలకోసమే వేచియుండిన బ్రిటిష్ వారికి అప్పటిలో గవర్నరు జనరల్ గానుండిన వారన్ హేస్టింగ్సుకు కుటిల రాజతంత్రము ప్రయోగించుటకు గొప్ప అవకాశం కలిగినందుకు సంతోషముతో ముందుకువచ్చివారి షరత్తులకు వప్పుకున్న ఔధ్ నవాబుకు తమ సైనికి బలగమును పంపిచాడు. ఆ యుద్దమే రోహిల్ఖండు యుద్దమని ప్రసిధ్ధి చెందినది. వాస్తవానికి యుధ్ధం జరుగకుండానే మరాఠీదండులు అనివర్య కారణాలవల్ల వెనక్కి వెడలిపోయారు. కానీ ఔధ్ నవాబువద్దనుండి వారన్ హేస్టింగ్సు యుధ్ధపు ఖర్చుల క్రింద 2 లక్షలకు పైగా రొక్కము వసూలు చేయటమే గాక అప్పటినుండి ఆనవాబు బ్రిటిష్ వారి చేతులలో కీలుబొమ్మగా అయినాడు
రెండవ మైసూరు యుద్ధం (1780-1784)
రెండవ మాసూరు యుధ్ధం 1780లో హైదర్ అలీ ఆర్కాటును ముట్టడించడం అతని కుమారుడు టిప్పుసుల్తాన్ పోలిలూరు (పెరంబాగం) లో బ్రిటిష్ వారిసైన్యాదిపతి కర్నల్ విలియం బైలీ (William Baillie) ని యుద్ధములో ఓడించి శ్రీరంగపట్టణంలో బందీగానుంచటం. అలాగే ఇంకో బ్రిటిష్ సైన్యదిపతి బ్రైత్వైట్ (Braithwait) ను కుంబకోణంలో ఓడించి శ్రీరంగపట్టణంలో బందిగానుంచాడు. ఆయుధ్ధమువలన బ్రిటిష్ వారికి చలా తీవ్రమైన ఓటమి తీరని అపర్దిష్ట కలిగింది. అప్పుడు వారన్ హేస్టింగ్సు తన సేనాధిపతి ఐర్ కూట్ (Eyre Coote) ను హైదర్ అలీ పై యుద్ధమునకు పంపాడు. పోర్టోనోవో (పరంగిపెట్టై) లో 1782 జరిగిన ఆ యుద్ధములో హైదర్ అలీ ఓడిపోయిన తరువాత మరణించాడు. 1783లో ఐర్ కూట్ కూడా మరణించాడు. టిప్పుసుల్తాను తన తండ్రితదనంతరం బ్రిటిష్ కంపెనీ వారితో వైరం ఇంకా కొనసాగించగా అప్పటి బ్రిటిష గవర్నర్ జనరల్ కారన్ వాలీసు మూడవ మైసూరు యుద్ధములో స్వయంగా సైన్యాధిపత్యము వహించాడు.
మొదటి మహారాష్ట్రయుధ్దము (1775-1782)
బ్రిటిష్ కంపెనీ వారు మహారాష్ట్ర రాజ్యములో ఏడేండ్ల పాటు (1775-1782) చేసిన మొదటి యుధ్దము వారన్ హేస్టింగ్సు కార్యకాలములోనే జరిగింది. అప్పటిదాకా కంపెనీ వారు సరాసరి మహారాష్ట్ర రాజ్య పరిపాలకులతో యుద్ధమునకు తిగలేదు. శివాజీ మహారాజు స్థాపించిన మహారాష్ట్రరాజ్యము భౌగోళికముగా ఇప్పటి మహారాష్ట్ర రాష్ట్రమే గాక, కెొంకణ ప్రాంతములోను, దక్కను పరగణాలలోను, ఇప్పటి మధ్యప్రదేశ్ లోని గ్వాలియర్, ఇందోరు మొదలగు మాల్వా ప్రాంతములలో విస్తరించిన యున్న సామ్రాజ్యము. మహారాష్ట్ర రాజ్యమును స్థాపించిన శివాజీ మహారాజు తరంవారు 1714 నుండి బలహీనులైన కారణంగా ఆ రాజ్య మంత్రిపరిషత్తు లోని పీష్వా అను ప్రధాన మంత్రులే వారసత్వంతో పరిపాలించు చుండిరి. వీరి కాలములో రాజధానిని రాయఘడ్ నుండి పూనాకు మార్చబడింది. అట్టి పీష్వాల తరంవారిలో నాల్గవ పీష్వా మాధవరావు (1761-1772) క్షయవ్యాధితో 1772 లో మరణించుచూ 16 ఏండ్ల బాలుడైన తనతమ్ముడు నారాయణరావుకు తనతరువాత పట్టాబిషేకముచేయమని మంత్రిపరిషత్తుకు చెప్పి మరణించాడు. నారాయణరావును పీష్వాగా చేసినతరువాత మాధవరావు గారి పినతండ్రైన రఘునాధరావు కుట్రలు పన్ని నారాయణరావును చంపి తానే పీష్వాగా పరిపాలనచేపట్టాడు కానీ మంత్రి పరిషత్తులోని కొందమంది నానాఫడ్నవీసు సారథ్యములోని వారు అతనిని పదవినుండి తొలగమని అప్పుడే పుట్టిన నారాయణరావు కుమారుడు సవాయి మాధవరావు అను పసికందుకు పట్టముకట్టారు. అంతట రఘునాదరావు బ్రిటిష ఈస్టు ఇండియా కంపెనీ బొంబాయి గవర్నరును ఆశ్రయించి తనకు సైనికి సహాయంచేయమని, దానికి ప్రతిఫలముగా తను మహారాష్ట్ర రాజ్యములోని కొన్ని భూభాగములను ( సల్సెట్టీ, బస్సీను ) ఇవ్వటమేకాక సూరత్ లోను, బరూచ్ లోను రాజస్వ హక్కు కూడా ఇచ్చేటట్లుగా సూరత్ లో 1775 మార్చిలో సంధిపత్రము వ్రాసి వప్పందం కుదుర్చుకున్నాడు. అదే సూరత్ సంధి. అ సంధి ప్రకారము లభించిన బ్రిటిష్ వారి సైన్యసహాయంతో సూరత్ నుండి పూనాపై దండయాత్రకు బయలుదేరగా దారిలో నానాఫడ్నవీసు పక్షమువారిచే పరాజయము పొందాడు. అంతేగాక కలకత్తాలోని బ్రిటిష గవర్నరు జనరల్ కౌన్సిల్ వారు ఆ సూరత్ సందిని రద్దు పరచుటకు పూనాకు రాయబారముపంపి నానాఫడ్నవీసుతో 1776 మార్చిలో పురంధర్ అను ప ట్టణంలో ఇంకో సంధి చేసుకున్నారు. ఆ సంధి ప్రకారం కూడా సూరత్ లోను బరూచ్ లోను రాజస్వహక్కు తమకుండేటటుల. కానీ నానాఫడ్నవీసు పురంధర్ సందికి వ్యతిరేకముగా తన రాజ్యములోని పడమర సముద్రపుతీరమున ప్రెంచివారికి నౌకాయానమునకు ఓడరేవునిచ్చాడు. దాంతో రఘునాధరావునే మహారాష్ట్ర రాజ్యసింహాసనాధిపతిచేయుటకు బొంబాయ కంపెనీ గవర్నరు సైన్యమును పూనాకు పంపి నానాఫడ్నవీసుతో యుధ్దమునకు దిగారు. కానీ దారిలోనే వడగాం అను పట్టణంలో నానా ఫడ్నవీసు సైన్యముతో ఓడిపోయి సంధిచేసుకున్నారు అదే వడగాం సంది 1779 లో జరిగి నసంది. అప్పుడు వారన్ హేస్టింగ్సు పెద్దపెట్టున సైన్యమును కర్నల్ థామస్ డబ్ల్యూ గద్దర్ సారథ్యములో యుద్ధమునకు పంపి పూనాను ముట్టడించి పరిస్థితిని పూర్తిగా బ్రిటిష్ వారి వశంచేసుకుంటానికి పంపించాడు. అంతట గద్దార్డు సైన్యము అహ్మదాబాదు ను, బస్సీనును ఆక్రమించి పూనా ముట్టడిచేశారు. ఈ లోపల మరో వైపు మాళ్వాలో బ్రిటిష్ సైన్యాధికారి కమక్ ను మహారాష్ట్రకూటమిలోని గ్వాలియార్ రాజా మహద్జీ సింధియా రాజుతో తలపడి యుద్ధములో ఓడిపోయేస్థితిలో ఇంకా బ్రిటిషసైనిక దళములు కర్నల్ ముర్రె ఆధిపత్యములో వచ్చి చేసిన యుధ్దములో చివరకు 1782 మే నెలలో గ్వాలియర్ రాజు సింధియాను ఓడించి సల్బీ సంది వడంబడిక చేసుకుని బ్రిటిష కంపెనీ వారి ఆధిక్యత మహారాష్ట్రలో స్ధాపిచటంతో మొదటి యుద్ధము ముగిసినది
గవర్నరుకాకమునుపు,1772కు ముందు కార్యాకాలం
వంగరాష్ట్రములో మొదటివిడతలో 1750-1757, 1757- 1764 కార్యకాలం లోనూ తదుపరి 1768 దేవీకోట చేన్నపట్నంలో కంపెనీ పాలక సంఘములో సాధారణ సభ్యునిగా 1772 దాకా కార్యకాలంలోనూ వారన్ హేస్టింగ్సు చర్యలు, అభిమతాలు భారతదేశ ప్రజల క్షేమంకోరినవిగనూ బ్రిటిష్ వారి రాజ్యతంత్రములు న్యాయ-ధర్మ విరుద్ధములైనవిగనూ, బ్రిటిష్ ఉద్యోగుల ఆర్థిక అవినీతి చర్యలు ఖండించునవిగనూ, బ్రిటిషదొరలకు అభ్యంతరములై తంటాలు కలిగించేవిగనూ విశదమగుచున్నవి.
1773 లో విలియం కోటకు గవర్నరు అయన తరువాతనుంచి
ప్రజలక్షేమం, రాష్ట్రాభివృధ్దికి బాధ్యతలు వహించకుండా పరిపాలనాధికారం వహించి, బ్రిటిష్ వారి ఖజానాలకు ధనం చేర్చటం ముఖ్య ఉద్దేశంతో వారన్ హేస్టింగ్సుగవర్నరుగాను, గవర్నరు జనరల్ గా చేసిన కార్యాచరణలన్నీ కేవలం బ్రిటిష్ కంపెనీ, బ్రిటన్ దేశంకోసం చేసినవే. వారన్ హేస్టింగ్సు చేసిన రాజకీయ సంస్కరణల వల్ల వంగరాష్ట్రములోని పంచాయితీ విధానం నశించిపోయింది. సిస్తు వసూలుకు తాను పెట్టిన దివానుల పద్ధతితో భూమిదున్ను రైతుల ఆర్థిక పరిస్థితి దయానీయకమైనది. వంగ రాష్ట్రములో వారన్ హేస్టింగ్సు చేసిన రాజకీయాల వల్ల వంగరాష్ట్ర నవాబే కాక మొగల్ చక్రవర్తిని కూడా ఆర్థిక దుస్థితికా పాలుచేశాడు. అయోధ్యనవాబును చేతుల్లో నుంచుకుని కాశీ పరిపాలించుచున్న రాజు చైత్ సింగును తవ వశం చేసుకునుట వారిద్దరి మద్దతుతో అయోద్య రాణుల వ్యగ్తిగత సంపత్తి దాదాపు 12 లక్షల నవరసులులు దాక వసూలుచేశే వరకు చేసిన రాజకీయకార్యాచరణ చాల విచారమైనవి. తనపై అవినీతి, లంచగొండితనమును ఆరోపణచేసిన నందకుమారుడనునతని పై ప్రత్యారోపణలు మోపి ఉరితీయించటం చరిత్రలోకెక్కిన అక్రమబద్ధమైన కార్యాాచరణ. వారన్ హేస్టింగ్సు చేసిన అటువంటి ఆర్థిక, రాజకీయ అక్రమ కార్యాచరణలను ఇంగ్లండు కామన్సు సభ్యుడైన బర్కు దొర (Edmund Burk) సభలో చేసిన మహోపన్యాసమునందు వర్ణంచబడినవి. రోహిల్ఖండు యుద్ధము, ఔధ్ నవాబు షూజా ఉద్దౌలాకు సహాయముచేయటంలో అంతర్గత రాజ్యతంత్రము బ్రిటిష్ వారి రింగ్ ఫెన్సు (Ring Fence) సూత్ర ప్రయోగం. ఆ రోహిల్ఖండు యుద్ధంతో ఔధ్ నవాబు, షూజాఉద్దౌలా బ్రిటిష్ వారి చెప్పుచేతులలోకి వచ్చేటట్లు చేసుకున్న రాజ్యతంత్రము వారన్ హేస్టింగ్సు దొర ఘనత. బ్రిటిష్ వారికి మరాఠీలతో సరాసరి యుధ్దముచేయ వలసిన ప్రమాదములనివారించు రక్షణకవచములాంటి (buffer region) మద్యలోనొక రాజ్యంమునుంచటం ఒక రాజ్య తంత్రము. భూటాన్ రాజును ఓడించినతరువాత ఇక తదుపరి రాజ్యతంత్రము భూటాన్ టిబెట్టులో కూడా బ్రిటిష్ వారి ఆధిక్యత వ్యాపించిటం వారన్ హేస్టింగ్సు చేసిన మరోరాజకీయకార్యక్రమం. వ్యగ్తిగతముగా కూడా వారన్ హేస్టింగ్సు తన అధికారము దుర్వినియోగపరచినట్లు చరిత్రలో కనబడుచున్నది. తన బంధువుడైనవానికొకనిని హైదరాబాదు నిజాంగారి పరిపాలనలో ఆర్ధకలాబముకలిగించే వ్యవహారమింకొకటి. ఇత్యాది కార్యాచరణలు వారన్ హేస్టింగ్సును రాజ్యధర్మముపాటించని పరిపాలకునిగనూ అవినీతి ఆర్దక లభ్దిదారుడైన వ్యక్తిగాను తీవ్ర ఆరోపణలకు గురిచేసియున్నవి. 1775లో మహారాష్ట్ర రాజ్యమును పరిపాలించు పీష్వా పదవికి వారసు లైన రెండు పక్షముల వైపూ బ్రిటిష్ కంపెనీ వారే సందులు చేయగా ( మొదటగా ఒకవైపు బొంబాయి గవర్నర్ చేయగా దానిని రద్దు చేయుచూ రెండో పక్షమువైపు కలకత్తాగవర్నర జనరల్ గానున్న వారన్ హేస్టింగ్సుఇంకో సంధి చేశాడు ) ఆ పరిస్థితులలో లండన్ లోని కంపెనీ ప్రభువులు బొంబాయి గవర్నరు చేసిన సంధిని సమర్ధించుతూ చేసిన ఫైసలాను కూడా వినక గవర్నర్ జనరల్ గా అలాంటి సంధిచేయుటకు తనకే హక్కున్నదన్న పట్టుదలతో మహారాష్ట్ర రాజ్యములో చేసిన ది మొదటి మహారాష్ట్రయుద్ధము (1775-1782).
ముంబై ఇండియన్స్
2008 లో స్థాపించబడిన ఈ జట్టు భారతదేశపు అతిపెద్ద వ్యాపార సంస్థ అయిన రిలయన్స్ ఇండస్ట్రీస్ యాజమాన్యం కింద ఉన్న ఇండియావిన్ స్పోర్ట్స్ అనే అనుబంధ సంస్థ ద్వారా 100% వాటాను కలిగి ఉంది. స్థాపించినప్పటి నుండి, ముంబైలోని 33,108 సామర్థ్యం గల వాంఖడే స్టేడియంలో జట్టు తన సొంత మ్యాచ్‌లను ఆడింది.
ఐపీఎల్‌లో ముంబయి ఇండియన్స్ అత్యంత విజయవంతమైన జట్టు. 2011 ఛాంపియన్స్ లీగ్ ట్వంటీ 20 ఫైనల్లో రాయల్ ఛాలెంజర్స్ బెంగళూరును 31 పరుగుల తేడాతో ఓడించి టైటిల్ గెలుచుకుంది. 2013 లో ఫైనల్‌లో చెన్నై సూపర్ కింగ్స్‌ను 23 పరుగుల తేడాతో ఓడించి తొలి ఐపిఎల్ టైటిల్‌ను గెలుచుకోవడం ద్వారా జట్టు రెండోసారి విజేత అయింది. అదే ఏడాది చివర్లో రాజస్థాన్ రాయల్స్‌ను 33 పరుగుల తేడాతో ఓడించి, రెండవ ఛాంపియన్స్ లీగ్ ట్వంటీ 20 టైటిల్‌ను గెలుచుకుంది. 24 మే 2015 న వారు 41 పరుగుల తేడాతో చెన్నై సూపర్ కింగ్స్ ఓడించి రెండవ ఐపిఎల్ టైటిల్ గెలుచుకుంది. ఒకటి కంటే ఎక్కువ IPL టైటిల్ గెలుచుకున్న మూడో జట్టుగా అవతరించింది. 21 మే 2017 న, వారు ఉత్కంఠభరితమైన ఫైనల్‌లో రైజింగ్ పూణే సూపర్‌జియంట్‌ను 1 పరుగుల తేడాతో ఓడించి తమ మూడవ ఐపిఎల్ టైటిల్‌ను గెలుచుకున్నారు, తద్వారా మూడు ఐపిఎల్ టైటిళ్లు గెలుచుకున్న మొదటి జట్టుగా నిలిచింది. ఐపిఎల్ ఆడుతున్నపుడు 100 వ టి 20 ను గెలుచుకుని, అలా చేసిన మొదటి జట్టుగా నిలిచారు. ఐపిఎల్ ఫైనల్‌లో 2019 మే 12 న సిఎస్‌కెను కేవలం 1 పరుగుల తేడాతో ఓడించి, నాల్గవ ఐపిఎల్ టైటిల్‌ను గెలుచుకున్న 2019 లో వారు అదే ఘనతను పునరావృతం చేశారు.
బయటి లింకులు
వర్గం:ఇండియన్ ప్రీమియర్ లీగ్ వర్గం:ఇండియన్ ప్రీమియర్ లీగ్ జట్లు
ఆఫ్రికా లోని ప్రపంచ వారసత్వ ప్రదేశాల జాబితా
thumb|ఆఫ్రికా లోని ప్రపంచ వారసత్వ ప్రదేశాలను చూపించే మ్యాపు ఆఫ్రికా లో యునెస్కో వారి ప్రపంచ వారసత్వ ప్రదేశాల జాబితా :
బయటి లింకులు
వర్గం:ప్రపంచ వారసత్వ ప్రదేశాలు వర్గం:ఆఫ్రికా
తేజస్ కంచెర్ల
తేజస్ కంచెర్ల భారతదేశానికి చెందిన తెలుగు సినిమా నటుడు. ఆయన దర్శకుడు తేజ‌ వద్ద నీకు నాకు డాష్ డాష్ సినిమాకు అసిస్టెంట్ డైర‌క్ట‌ర్‌గా పని చేశాడు. తేజస్ 2014లో విడుదలైన ఉలవచారు బిర్యాని సినిమా ద్వారా సినీరంగంలోకి అడుగు పెట్టాడు.
మూలాలు
వర్గం:తెలుగు సినిమా నటులు
శ్రావస్తి లోక్‌సభ నియోజకవర్గం
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
29వ హైదరాబాద్ జాతీయ పుస్తక ప్రదర్శన
29వ హైదరాబాద్ జాతీయ పుస్తక ప్రదర్శన (హైదరాబాద్ బుక్ ఫెయిర్) ప్రదర్శన హైదరాబాద్‌ తెలంగాణ కళాభారతి (ఎన్టీఆర్‌ స్టేడియం) ప్రాంగణంలో జరిగింది. ఈ పుస్తక ప్రదర్శన 18 డిసెంబర్ 2015 నుంచి 27 డిసెంబర్‌ 2015 వరకు నిర్వహించారు.
నిర్వహణ
29వ జాతీయ పుస్తక ప్రదర్శన 18 డిసెంబర్ 2015 నుంచి 27 డిసెంబర్‌ 2015 వరకు మధ్యాహ్నం 2.00 నుంచి రాత్రి 8.30 గంటల వరకు,  శని, ఆదివారాలు, సెలవు రోజుల్లో  మధ్యాహ్నం 12.00 నుంచి  రాత్రి 9 గంటల వరకు నిర్వహించారు. ఈ పుస్తక ప్రదర్శన ప్రాంగణానికి తెలంగాణ సిద్ధాంత కర్త ప్రొఫెసర్‌ కొత్తపల్లి జయశంకర్‌, పేరు పెట్టారు. వేదికకు ప్రజాకవి సుద్దాల హనుమంతు వేదికగా నామకరణం చేశారు. తెలంగాణ రాష్ట్ర ప్రభుత్వం ఈ బుక్‌ఫెయిర్‌ నిర్వహణకు ఎన్టీఆర్‌ స్టేడియంను ఉచితంగా కేటాయించింది.
మూలాలు
వర్గం:పుస్తకాలు వర్గం:హైదరాబాదు వర్గం:హైదరాబాద్ బుక్ ఫెయిర్
మాళ్వా(పంజాబ్)
thumb|పంజాబీ మాండలికాలను చూపించే మ్యాపు. ఇందులో మాళ్వీని కూడా చూడవచ్చు మాళ్వా (పంజాబీ: ਮਾਲਵਾ ) పంజాబ్ లోని సట్లజ్ నదికి దక్షిణంలో ఉన్న ఒక ప్రాంతం. ఈ ప్రాంతపు ప్రజలను మాళ్వాయిలను అంటారు. మాళ్వా ప్రాంతపు పశ్చిమ జిల్లాల్లో పంజాబీ భాషను మాళ్వాయి మాండలీకంలో మాట్లాడతారు. తూర్పు ప్రాంతాంలో మాట్లాడే ప్వాధీ మాండలీకం, మాళ్వాయి మాండలీకంతో కలసి పలు చిన్న మాండలీకలను ఏర్పరుస్తూ పంజాబీ భాషను సుసంపన్నం చేస్తున్నాయి. ప్వాధీ మాండలీకం మాట్లాడే ప్రాంతాన్ని పోధ్ లేదా ప్వాధా అని పిలుస్తారు.
మాళ్వా జిల్లాలు
ఈ క్రింది జిల్లాలను కలిపి మాళ్వా ప్రాంతంగా వ్యవహరిస్తారు.
వర్తుల దోష పరిధి
thumb|వర్తుల దోష పరిధి భావన. ఆరుబైట వృత్తానికి బైట 0.2%. సైనిక పరిభాషలో వర్తుల దోష పరిధి అనేది ఆయుధ వ్యవస్థ యొక్క కచ్చితత్వాన్ని తెలిపే కొలత. ఇంగ్లీషులో సర్క్యులర్ ఎర్రర్ ప్రాబబుల్ (సిఇపి) అంటారు. ప్రయోగించిన ఆయుధాల్లో 50% తాకిడులు జరిగే వృత్తపు (ఈ తాకిడుల మీన్, ఈ వృత్తానికి కేంద్రం) వ్యాసార్థం ఇది. అంటే దోషపు మీడియన్ వ్యాసార్థం అన్నమాట. వర్తుల దోష పరిధి 100 మీ. ఉన్న ఓ ఆయుధాన్ని ఒకే లక్ష్యంపై 10 సార్లు ప్రయోగిస్తే, వాటిలో కనీసం 5 ఆయుధాలు, సగటు తాకిడి కేంద్రం నుండి 100 మీ. వృత్తం లోపల తాకుతాయి. (లక్ష్యిత బిందువుకు, సగటు తాకిడి బిందువుకూ మధ్య ఉన్న దూరాన్ని బయాస్ అంటారు.)
ఆయుధ కచ్చితత్వాన్ని కొలిచే ఇతర పద్ధతులు కూడా ఉన్నాయి. వాటిలో డిఆర్‌ఎమ్‌ఎస్ ఒకటి. అన్ని తాకిడుల దూరాల వర్గాల సగటును లెక్కించి, ఆ సగటుకు వర్గమూలం కనుక్కోవడం ఈ పద్ధతి. ఆర్95 అనేది మరొక పద్ధతి; మొత్తం అన్ని తాకిడుల్లోనూ 95% ఒక వృత్తం లోపల పడతాయనుకుంటే, ఆ వృత్తపు వ్యాసార్థాన్ని ఆర్95 అంటారు.
జిపిఎస్ వంటి దిక్సూచక వ్యవస్థల కచ్చితత్వాన్ని కొలవడంలో కూడా వదోప ప్రధాన పాత్ర వహిస్తుంది.
కొన్ని అయుధాలు, వాటి వదోప
సాధారణంగా ఆయుధాల వర్తుల దోష పరిధి అనేది రహస్యం. తయారీదారులు దాన్ని బయటపెట్టరు. సూచనామాత్రంగా తెలియవచ్చిన వర్తుల దోష పరిధులు కొన్ని:
అగ్ని-3: 40 మీటర్లు
పృథ్వి-1: 10-50 మీటర్లు
అనుశీలన్ సమితి
అనుశీలన్ సమితి 20వ శతాబ్దం మొదట్లో బెంగాల్లో స్థాపించిన ఒక భారతీయ సంస్థ. భారతదేశంలో ఆంగ్లేయుల పరిపాలనను అంతమొందించడానికి ఈ సంస్థ విప్లవ మార్గాన్ని అనుసరించడానికి నిర్ణయించుకుంది. 1902 లో బెంగాల్లో వ్యాయామ శాలల్లో కసరత్తులు చేసే పలువురు యువకుల బృందాలు కలిసి అనుశీలన్ సమితి అనే పేరుతో సంస్థగా ఏర్పడ్డాయి. ఇందులో ప్రధానంగా రెండు విభాగాలు ఉండేవి. ఢాకా అనుశీలన్ సమితి అనే విభాగానికి తూర్పు బెంగాల్ (ప్రస్తుతం బంగ్లాదేశ్) లోని ఢాకా కేంద్రమైతే, జుగాంతర్ గ్రూపు అనే విభాగానికి కలకత్తా కేంద్రంగా ఉండేది.
వర్తుల దోష పరిధి
కొన్ని అయుధాలు, వాటి వదోప
బ్రహ్మోస్: 1 మీటరు
మూలాలు
<references group="" responsive=""> వర్గం:Pages with unreviewed translations వర్గం:ఆయుధాలు
అనుశీలన్ సమితి
నేపథ్యం
19 వ శతాబ్దంలో అభివృద్ధి చెందిన మధ్యతరగతి వర్గం భారతదేశంలో జాతీయవాదం పెంపొందడానికి కారణమైంది. 1885లో ఎ. ఓ. హ్యూం భారత జాతీయ కాంగ్రెస్‌ను స్థాపించడంతో రాజకీయ సరళీకరణ, స్వయంప్రతిపత్తి, సామాజిక సంస్కరణల కోసం ఇది ఒక ప్రధాన వేదిక అయింది. బెంగాల్, పంజాబ్ లలో జాతీయోద్యమం తీవ్రంగా, హింసాత్మకంగా మారింది.ఇంకా మహారాష్ట్ర, మద్రాసు మరియు దక్షిణాదిలోని ఇతర ప్రాంతాలలో కూడా ఉద్యమాలు కనిపించాయి. మహారాష్ట్రలో ముఖ్యంగా ముంబై (గతంలో బొంబాయి), పూనా విప్లవాత్మక ఉద్యమాలకు ఆలవాలమయ్యాయి. ఈ ఉద్యమానికి బాలగంగాధర తిలక్ సైద్ధాంతికంగా మద్దతు ఇచ్చాడు.